Zasjedalo Gradsko vijeće Tuzla : SDA suzdržana prilikom glasanja o Izvještaju o izvršenju budžeta Grada Tuzla za prvih šest mjeseci 2015. godine - Stranka Demokratske Akcije Gradski Odbor Tuzla\nZasjedalo Gradsko vijeće Tuzla : SDA suzdržana prilikom glasanja o Izvještaju o izvršenju budžeta Grada Tuzla za prvih šest mjeseci 2015. godine\nBy admin Vijesti Komentari isključeni za Zasjedalo Gradsko vijeće Tuzla : SDA suzdržana prilikom glasanja o Izvještaju o izvršenju budžeta Grada Tuzla za prvih šest mjeseci 2015. godine\nGradsko vijeće Grada Tuzle je sa 18 glasova ZA i 10 suzdržanih usvojilo Izvještaj o izvršenju budžeta Grada Tuzla za prvih šest mjeseci 2015. godine. Prema riječima šefice Službe za budžet i finansije Grada Tuzla Suade Isaković, od ukupno planiranih 48.168.944,21 KM koliko iznosi budžet, u pomenutom periodu ostvareno je 21.380.444,27 KM odnosno nešto više od 44 posto. Ostvarena sredstva u prvom polugodištu ove godine veća su za 4.220.330,57 KM od ostvarenih sredstava za isti period prošle godine. Razlog uvećanja su prihodi od naknade ostvarene radom Termoelektrane Tuzla u iznosu od 1.949.302,00 KM.\n– Zadovoljni smo dinamikom punjenja budžeta, međutim prilikom glasanja smo bili suzdržani jer opozicija nije mogla da učestvuje u raspodjeli budžetskih sredstava i naši amadmani nisu prihvaćeni – istakao je predsjednik Kluba vijećnika SDA u Gradskom vijeću Tuzla Sabahudin Imamović.\nVijeće je usvojilo i Regulacioni plan prostorne cjeline ‘Solana Sjever’. Ovim Regulacionim planom stvorena je mogućnost za izgradnju naselja koje zapravo predstavlja zapadni ulaz u Tuzlu.\nVijećnici su usvojili i Saobraćajno-prostorni koncept grada Tuzla. To bi trebao biti glavni strateški dokument iz područja saobraćajnog i prostornog planiranja za Tuzlu. Osnovna svrha i cilj koncepta je poticanje korištenja održivih oblika saobraćaja poput biciklističkog i pješačkog saobraćaja, te javnog prevoza kako bi došlo do poboljšanja načina mobilnosti građana na području Tuzle, te zaštitila okolina i smanjili negativni uticaji motorizovanog saobraćaja na naselja i život građana. Ciljevi projekta su: Efikasan javni prevoz, stvaranje uslova za povećano korištenje usluga javnog prevoza razvijanjem pouzdanog, tačnog i sigurnog sistema javnog prevoza, obezbjeđivanje efikasne, sigurne i atraktivne mreže pješačkih staza, podizanje atraktivnost javnog prostora za pješake, te povećanje sigurnosti pješaka.\nUsvojena je i Informacija o realizaciji kapitalnih projekata za 2014. godinu (putevi, vodovodna i kanalizaciona mreža, toplifikacija, javna rasvjeta i projekti iz drugih oblasti), Program kapitalnih investicija za period 2015.-2019. godina po metodologiji GAP-a te Odluke o ažuriranju Programa kapitalnih investicija.\n– Smatramo da je dobro da se te kapitalne investicije realiziraju po određenoj metodologiji. Međutim, očigledno je da na taj Program uticaj ima politika tako da se neravnomjerno ulaže u prigradske i gradske mjesne zajednice, nije isto ulaganje u izbornim i neizbornim godinama – kazao je Sabahudin Imamović.\nVijećnici SDA su postavili i nekoliko vijećnićkih pitanja kao i uputili inicijative.\nEdin Haračić postavio je pitanje kada će nadležne službe ozbiljnije pristupiti rješavanju problema slijeganja terena u naselju Stupine zbog pojave rupa na cesti kao i izraženijeg broja oštećenja i nesaniranja istih ?\nNedavno su zbog 1 500 učesnika biciklijade u ovom naselju na brzinu pokrpljene neke udarne rupe, a skoro 10 000 stanovnika godinama moraju čekati na sanaciju rupa mimo glavne ceste na Stupinama. Slična situacija je i u ostalim dijelovima grada.\nTražim od nadležnih da ozbiljnije pristupe rješavanju pomenutog problema.\nHaračić je uputio i inicijativu za hitno spašavanje preostalog dijela šumskog kompleksa Slana Banja.\nEvidentno je da je na kompleksu Slane Banje, ali i drugim mjestima u gradu došlo do oboljenja stabala, prvenstveno bora. Sve ukazuje na to da su stabla ugrožena tz. crvom potkornjakom zbog čega se znatan broj stabala već osušio. To oboljenje se brzo širi te stoga postoji realna opasnost da se proširi na cijeli kompleks. Zbog toga je potrebna hitna reakcija gradske uprave, ali i drugih drugih relevantnih subjekata koji mogu doprinijeti sprečavanju uništenja našeg poznatog parka prirode.


Objavljeni rezultati o upotrebi ICT-a u Crnoj Gori\nOvdje možete pogledati rezultate istraživanja koje se po prvi put sprovodi u Crnoj Gori, a odnosi se na zastupljenost i korišćenje informaciono-komunikacionih tehnologija od strane domaćinstava i lica, kao i preduzeća.\nDanas je održana prezentacija rezultata o upotrebi informaciono-komunikacionih tehnologija u Crnoj Gori u Zavodu za statistiku Crne Gore. Istraživanje je realizovano u periodu septembar - decembar 2011. u saradnji Ministarstva za informaciono društvo i telekomunikacije i Zavoda za statistiku Crne Gore – Monstat. Istraživanje se po prvi put sprovodi u Crnoj Gori i odnosi se na zastupljenost i korišćenje informaciono-komunikacionih tehnologija od strane domaćinstava i lica, kao i preduzeća. Na konferenciji rezultate su prezentovali: Radule Novović, pomoćnik ministra za informaciono društvo i telekomunikacije i dr Božidar Popović, pomoćnik direktorice Zavoda za statistiku. Ovdje možete pogledati rezultate istraživanja: Upotreba ICT u domaćinstvima.pdf\nUpotreba ICT u preduzećima.pdf


Ministarka Mihajlović: Novi projekti sa kineskim kompanijama - Radio televizija Pančevo\n10. januara 2020. 10. januara 2020. 0195\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, sastala se danas sa DŽang Sjaojuenom, zamenikom direktora kineske kompanije CRBC za Evropu, i sa njim razgovarala o aktuelnim i budućim infrastrukturnim projektima koje ova kompanija realizuje u Srbiji.\n„Sa kompanijom CRBC imamo odličnu saradnju i uspešno završene projekte. Raduje nas što ćemo tu saradnju nastaviti i na novim projektima važnim za Srbiju, kao što su Fruškogorski koridor i brze saobraćajnice Valjevo-Iverak i Novi Beograd – Surčin“, istakla je Mihajlovićeva.\nOna je sa DŽangom razgovarala i o dinamici izgradnje deonice „Miloša Velikog“ od Preljine do Požege, te o pripremi projektno-tehničke dokumentacije za deonicu od Požege do Boljara.\n„Kao i do sada, imate punu podršku i pomoć ministarstva koje vodim. Drago nam je i da ste zainteresovani za rekonstrukciju prige Beograd-Niš-Preševo, u skladu sa našim planovima da tom prugom vozovi saobraćaju 200 kilometara na sat“, rekla je ona.\nDŽang Sjaojuen je zahvalio na dosadašnjoj podršci Ministarstva, istakavši zadovoljstvo zbog uspešno realizovanih projekata i uverenje da će ta saradnja biti još bolja na novim projektima.\nPredsednik Vučić: Predaja nikad nije bila opcija za Srbiju\nNikoleta Dragaš 8. aprila 2020. 17. septembra 2020.


Nemački privrednici: „Severni tok 2“ je bio dobar projekat, ali to pitanje je zatvoreno na duže staze – Čivijaš Radio Šabac\nNemački privrednici: „Severni tok 2“ je bio dobar projekat, ali to pitanje je zatvoreno na duže staze\nin Ekonomija, Featured, Rusija, Svet, VESTI\nGasovod „Severni tok 2“ bio je dobar projekat, ali ta tema je zatvorena na duže vreme, rekao je izvršni direktor Istočnog komiteta nemačke privrede Mihael Harms.\n„Uvek smo branili taj gasovod, to je bio dobar projekat, ali smatram da je ta tema iscrpljena“, rekao je Harms za radio-stanicu „DLF“.\nNa pitanje voditelja da li smatra da je taj projekat „mrtav“ dugoročno gledano, Harms je odgovorio: „Sa moje tačke gledišta – da“.\nTakođe je dodao da se ne očekuje prekid isporuka gasa iz Rusije.\n„Smatram da neće biti prekida isporuka gasa. Mogu da zamislim lične sankcije (Rusije kao odgovor na sankcije Zapada), ograničenja u finansijskom sektoru, uvozu“, rekao je Harms, dodajući da je „šteta od naših sankcija prilično velika, tako da ako Rusija uvede kontra sankcije to jedva da će nešto promeniti“.\nGovoreći o isključivanju Rusije iz međunarodnog platnog sistema „Svift“, Harms je rekao da bi se to negativno odrazilo na humanitarne teme i pojedince, te da sankcije treba da budu ciljane.\nIstočni komitet okuplja nemačke kompanije koje posluju u Istočnoj Evropi i na postsovjetskom prostoru.


KONFERENCIJA „DIGITALIZACIJA NADZORA NAD JAVNIM PREDUZEĆIMA“\nProjekat Reforma lokalnih finansija II u Srbiji (RELOF2) i Ministarstvo privrede razvili su informacioni sistem koji omogućava digitalizaciju nadzora nad javnim preduzećima u Srbiji. Od početka naredne godine sva javna preduzeća u Srbiji, izveštavaće svoje osnivače o rezultatima poslovanja putem ovog softvera, najavljeno je danas na Konferenciji „Digitalizacija nadzora nad javnim preduzećima“.\nDirektor Švajcarske kancelarije za saradnju Rihard Koli izjavio je da su prioritet u podršci Švajcarske lokalne samouprave, jer su one najbliže građanima i adresa za njihove potrebe. „U današnje vreme digitalizacija je važna, jer nemerljivo doprinosi transparentnosti, efikasnosti i efektivnosti lokalnih samouprava“ rekao je Koli i izrazio uverenje da će ovaj softver doprineti efikasnijem radu i izgradnji poverenja između lokalnih samouprava i građana.\nMinistarka privrede Anđelka Atanasković istakla je da je digitalizacija je visoko u agendi Vlade Srbije i da je ovaj proces ozbiljno je zahvatio sve oblasti javne uprave.\n„Građani i privreda državu u velikoj meri vide i kroz rad javnih preduzeća, posebno lokalnih, jer usluge koje pružaju utiču direktno na kvalitet života i poslovanja. Svako od nas ima drugačiji zadatak i odgovornost, ali svi imamo isti cilj, a to su javna preduzeća koja su efikasno pružaju usluge građanima i privredi. Izrada ovog informacionog sistema je potvrda da se i Ministarstvo privrede kreće putem modernizacije i digitalizacije nastojeći da olakša poslovanje i pomogne građanima“, rekla je ministarka i zahvalila Vladi Švajcarske koja već godinama pruža podršku Ministarstvu privrede u unapređenju korporativnog upravljanja u lokalnim javnim preduzećima.\nJorgos Hacijagu, supervizor projekta RELOF2, naveo je da je u proteklih nekoliko godina RELOF2 pružio podršku Ministarstvu privrede i lokalnim samoupravama i opštinskim javnim preduzećima za unapređenje kapaciteta za upravljanje rizikom i uvođenje načela korporativnog upravljanja u njihovom svakodnevnom radu. „Ta bliska saradnja između sva tri aktera, Ministarstva privrede, SECO-a i lokalnih samouprava, dostigla je svoj vrhunac u izradi ovog novog softverskog alata za upravljanje nadzorom nad rizikom poslovanja lokalnih javnih preduzeća. Primenom novog informacionog sistema ostvariće se značajne uštede vremena koje se danas troši na popunjavanje, korigovanje i dostavljanje izveštaja lokalnih i republičkih javnih preduzeća. Podstaćiće se razvoj okruženja u kome će se odluke donositi na osnovu dokaza“, zaključio je Hacijagu.\nInformacioni sistem za nadzor nad javnim preduzećima, prvi put razvijen za potrebe Ministarstva privrede, kreiran je uz podršku projekta RELOF2 i biće i zvaničan kanal za izveštavanje između javnih preduzeća i osnivača, kao i između jedinica lokalne samouprave i Ministarstva privrede. „Ranije je kod izveštavanja fokus bio na pisanju izveštaja, pripremi podataka, što je oduzimalo mnogo vremena. Sada se pomeramo ka tome da, uz podršku softvera, manje vremena trošimo na pisanje izveštaja, a više vremena ostaje za analize poslovanja i planiranje“, objasnila je direktorka projekata RELOF2 Ana Jolović i dodala da su javna preduzeća važan deo sistema jer direktno utiču na kvalitet života građana i poslovanja privrede.\nSlike sa konferencije možete preuzeti na sledećem linku >>>


Ivanić: Nakon referenduma 9. januar proglasiti "Danom državnosti Srpske" – Fokus.ba\nIvanić: Nakon referenduma 9. januar proglasiti “Danom državnosti Srpske”\nČlan Predsjedništva BiH Mladen Ivanić smatra da bi, poslije referenduma o Danu Republike, 9. januar trebalo nazvati “danom državnosti Srpske”, čime bi bila dosljedno sporovedena odluka Ustavnog suda, a značaj ovog datuma podignut na još veći nivo.\n“Ako se i dan državnosti proglasi neustavnim, možemo uvesti dan osamostaljenja Srpske, pa dan nezavisnosti i tako narednih 50 godina. Jedno je jasno – 9. januar je datum ispod kog srpski narod neće ići. Sve igre nas učvršćuju u uvjerenju da će tako biti”, poručio je Ivanić.\nOn je novinarima u Banjoj Luci rekao da Centralna izborna komisija /CIK/ BiH nema nijedan element kojim bi osporila davanje biračkih spiskova za sprovođenje referenduma o Danu Republike i ističe da bi, ukoliko to, ipak, učini, zauzela čisti politički stav jer ne postoji odluka kojom se tako nešto zabranjuje.\n“Očekujem da će svi na predstojećoj sjednici CIK-a glasati da se poštuje odluka tijela /o referendumu/ koje ima autoritet, a to je Narodna skupština RS. CIK treba da je u funkciji tog tijela”, poručio je Ivanić, koji je počasni predsjednik PDP-a.\nOn je rekao da bi zahtjev lidera SDA Bakira Izetbegovića za privremenu mjeru Ustavnog suda BiH o referendumu previše zaoštrio situaciju, pa su u “SDA odlučili da nije pametno da to urade”.\n“To znači da će biti sjednice Ustavnog suda. Ako bi MirsadĆeman, član SDA, kao predsjednik Ustavnog suda BiH iskoristio pravo i donio odluku po zahtjevu predsjednika sa implikacijama na odluku Narodne skupštine, to bi bila katastrofa pravnog sistema u BiH i potpuno srozavanje autoriteta Ustavnog suda”, rekao je Ivanić.\nGovoreći o primjedbama međunarodne zajednice koje bi se mogle čuti i na predstojećoj sjednici Savjeta za sprovođenje mira u BiH (PIC), Ivanić je rekao da oni zamjeraju RS-u neprovođenje odluke Ustavnog suda.


Borba za bolju Rumuniju - CdM\nDemokratija u Rumuniji je pod opsadom, a poslednji događaji još su jedan korak ka njenom urušavanju u centralnoj Evropi, ocjena je svjetskih medija nakon što je preko stotinu hiljada Rumuna, među njima i mnogi iz dijaspore, nedavno demonstriralo u Bukureštu optužujući vladu za korupciju i zahtevajući njenu ostavku.\nPolicija je u nastojanju da rastjera okupljene upotrebila vodene topove, suzavac i palice, a bilans je više od 450 povrijeđenih. Ovaj incident je izazvao žestoke kritike i osude u Rumuniji ali i u Evropskoj uniji.\nBritanski Gardijan (Guardian), uz podsjećanje da su se desetine hiljada Rumuna koji žive i rade širom Evrope okupili u centru Bukurešta početkom ovog mjeseca kako bi protestovali protiv Vlade i njenih planova za smanjenje napora u borbi protiv korupcije, prenosi svjedočenje Klaudije Kobijanu (Claudia Ciobanu), jedne od učesnica i emigrantkinje, koja kaže da nije bila iznenađena što je rumunska dijaspora izašla na ulice.\n“Kao i ostali istočni Evropljani, Rumuni su ljudi migracije. Procjenjuje se da nas 3,6 miliona živi u inostranstvu, u odnosu na 20 miliona koji su ostali u zemlji,“ piše Kobijanu.\n“Ono što se dogodilo na ulicama Bukurešta 10. avgusta šokiralo je sve. Trg Victor postao je haotično bojno polje,“ piše Kobijanu i prenosi neke od tvrdnji učesnika.\nDana Hering, 48-godišnja medicinska sestra koja živi u Švedskoj, učestvovala je u protestu sa njenim sinom: “Željeli smo mirno da protestujemo, sa našim porodicama i prijateljima. Umjesto toga, dobili smo trovanje gasom i batine”.\nOna smatra i da je masovna emigracija sigurno simbol stanja u državi-niske zarade, nedostatak mogućnosti i loše upravljanje.\n“Rumuni su umorni od vlade koja zanemaruje vladavinu prava, ugrožava nezavisnost pravosuđa i oblikuje zakonodavstvo koje odgovara njenim interesima, a ne ljudima.“\n“Ipak, ovo je bio prvi veliki protest dijaspore. Ako ništa drugo, pokazao je da daljina nije važna kada je reč o borbi za demokratiju.”\nTo znači da borba rumunske demokratije treba više pomoći od lidera EU i drugih zapadnih demokratija, uključujući i Sjedinjene Države, ocjenjuje list i dodaje da Evropska komisija treba da pojača pritisak na vladu da poništi ili drastično izmijeni nove zakone. I Trampova administracija bi trebalo da sankcioniše rumunske službenike uključene u korupciju i upotrebu nasilja protiv mirnih demonstranata prema zakonu Magnitsky, koji je i osmišljen kako bi otklonio takve zloupotrebe.\nPedeset godina od Praškog proljeća i skoro 30 godina posle revolucionarnog previranja 1989. godine, Istočna Evropa doživljava opasan povratak na autoritarizam, piše Politiko (Politico) i navodi da su Rumuni to iskusili iz prve ruke, kada je policija koristila brutalne metode za gušenje protesta u Bukureštu.\n“Rumunska slabost proističe iz sveobuhvatne korupcije vladajuće klase. Ima je svuda, ugrađena je u zdravstveni i obrazovni sistem zemlje, u njene transportne mreže, pošte,“ navodi portal i dodaje:\n“Sadašnja građanska revolucija u zemlji, koja traje više od godinu i po dana, direktan je rezultat trajnog napada Vlade na demokratiju i napora koji vode ka uništavanju vladavine prava.“\n“Ova “nova generacija” demonstranata uključuje ljude koji su stekli nove navike i reflekse, ljude koji smatraju Evropsku uniju garantom transparentnosti, vladavine prava, vrijednosti i poverenja. Evropa bi trebalo da uzme u obzir šta se dešava u Bukureštu, Temišvaru, Klužu, Brašovu, Iašiju i Sibiuu. U vrijeme kada drugi u regionu, a posebno u Poljskoj, Mađarskoj i Češkoj, postaju sve kritičniji prema EU i njenim vrednostima, Rumuni su odlučni u svom pro-EU, pro-NATO i pro-zapadnom opredjeljenju“.\nProtesti su se dogodili ubrzo nakon što je njen kabinet predstavio pozitivan izvještaj za prvu polovinu ove godine kao i da pokret nije imao organizatora, što je dovelo do mogućnosti nasilnog ponašanja, navodi Insajder.\nTagoviEvropska unija EU protesti Rumunija\n1 Komentar na "Borba za bolju Rumuniju"


Dačić: Gubimo Kosovo! :: REPORTER - Nezavisni onlajn magazin\nGLAVNA > RAZNO > Dačić: Gubimo Kosovo!\nPremijer Srbije Ivica Dačić izjavio je večeras da će Srbija izgubiti Kosovo ukoliko ne zaustavi propadanje svoje pozicije u pregovaračkom procesu.\nOtovreno o Kosovu: Ivica Dačić\n"Mi možemo da govorimo - Kosovo je srce Srbije, po Ustavu Kosovo je deo Srbije, ali ono više neće biti deo Srbije, ako mi ne shvatamo da moramo da zaustavimo propadanje pozicije Srbije u pregovaračkom procesu oko Kosova, kao što moramo da zaustavimo pad ekonomije", rekao je Dačić.\nOn je kazao da Srbija, ako bi bila izolovana od medjunarodne zajednice i ako ne bi prihvatala ni jedan predlog, ne bi imala ni podršku\n"Protiv tog (kosovskog premijera Hašima) Tačija sam ratovao, a da nije bilo međunarodne zajednice verovatno bih ga i pobedio... Iz godine u godinu, gubeći vreme, Srbija polako gubi Kosovo. Možemo da se ponašamo kao Grčka i kažemo da je Konstantinopolj Grčka prestonica, ali ona to više nije, a oni to govore već 100 godina", rekao je Dačić.\nPremijer je ocenio da bi Srbija imala priliku da "nešto i realizuje po pitanju Kosova" da se pre 10 godina razgovaralo o temama koje je on pokretao.\n"Šta Srbija zapravo može da uradi? Može da povede rat za odbranu Kosova. Ali što nisu poveli rat oni koji su bili na vlasti kada je proglašena nezavisnost Kosova? Očigledno da to nije opcija", rekao je Dačić.\nPremijer je najavio da platforma za pregovore o Kosovu mora da bude fleksibilna i da odgovora trenutku u kome se Srbija nalazi.\n"Nije problem što Albanci ne žele da žive sa Srbima, problem je što su proglasili nezavisnost bez dogovora sa tom državom Srbijom i što je deo međunarodne zajednice to prihvatio. Postoje istorijske krize koje se vremenom rešavaju, ali će se ona, ako čekamo, rešiti vremenom na našu štetu", rekao je Dačić i istakao da Srbija ne može da prihvati jednostrano proglašenu nezavisnost Kosova.\nOn je kazao da Srbija mora da pronadje rešenje, jer je pitanje Kosova problem u svim segmentima.\n"U međunarodnoj zajednici svi jedva čekaju da se reši problem Kosova i oni koji su ga priznali i oni koji nisu. I zato Srbija mora da pokaže dobru volju za pregovore", istakao je Dačić.\nOn je ponovio da mu je visoka predstavnica EU za spoljnu politiku i bezbednost Ketrin Ešton rekla u Briselu da Srbiju neće terati na nešto na šta ne želi da pristane.\n"Moramo problem Kosova da rešimo. Ne znam kome da ostavimo da ga\nreši?... Ako imate odredjene grebene koje morate da izbegnete onda\nmorate i svoju plovidbu da usmeravate. Treba da budemo vešti", ocenio\nOn je rekao da u predstojećim pregovorima o Kosovu pitanje statusa pokrajine neće biti glavna tema.\n"Nisam siguran da će tema statusa biti glavna tema, već relaksiranje odnosa i vidljiv napredak u odnosima Beograda i Prištine", kazao je Dačić.\nKako je naveo, "posledica" njgovog susreta sa kosovskim premijerom je i to da je Beograd posle dugog niza meseci dobio i pozitivne komentare.\nМолимо вас да ископирате овај текст: a85e97d84d41


Unaprijeđena stabilnost finansijskog sistema na kraju trećeg kvartala | MINA\nNaslovnicaMINA BusinessUnaprijeđena stabilnost finansijskog sistema na kraju trećeg kvartala\nPodgorica, (MINA-BUSINESS) – Stabilnost finansijskog sistema na kraju trećeg kvartala ove godine unaprijeđena je u poređenju sa stanjem na kraju prethodnog, kao i sa stanjem na kraju istog perioda prošle godine.\n„Procijenjeni prihodi od turizma za devet mjeseci ove godine iznose skoro 700 miliona EUR, što predstavlja oko 70 odsto prihoda od turizma iz 2019. godine“, navodi se u saopštenju.\nIz CBCG navode da podaci prezentovani u Informaciji ukazuju na dalji rast godišnje inflacije, koja je u septembru iznosila 2,9 odsto i posljedica je rasta cijena hrane – 4,8 odsto i energenata – rast kategorije prevoz od 8,9 odsto.\nIz CBCG su kazali da indikatori poslovanja bankarskog sektora za prvih devet mjeseci ove godine ukazuju na rast kapitala i aktive, koja je u septembru ove godine dostigla istorijski najviši nivo, 5,16 milijardi EUR.\nNavodi se da je kreditna aktivnost banaka bila intenzivna i u trećem kvartalu tekuće godine, pa je nivo ukupnih kredita u prvih devet mjeseci 2021. iznosio 3,5 milijardi EUR, što je devet odsto više u odnosu na septembar prošle godine.\n„Ukupni novoodobreni krediti 30. septembra godine iznosili su 759,3 miliona EUR, što predstavlja rast od 22,4 odsto u odnosu na isti period prošle godine“, kaže se u saopštenju.\n„Depoziti su na kraju trećeg kvartala ove godine iznosili 3,99 milijardi EUR, što je za 20,9 odsto više u odnosu na septembar prošle godine“, navodu se u saopštenju.\nNavodi se da je Direktor Fonda za zaštitu depozita Vojin Vlahović upoznao članove Savjeta da je ta institucija do sada isplatila 92,8 odsto od ukupnih obaveza prema deponentima banaka u stečaju – Atlas i IBM, i da Fond raspolaže sredstvima u nivou koji garantuju sigurnost depozita položenih u crnogorskim bankama.


Zaštitnik građana institucija kojoj bi se građani prvo obratili - juGmedia\nZaštitnik građana je prva institucija kojoj bi se građani Srbije obratili u slučaju da im je povređeno neko ljudsko pravo, rezultat je istraživanja javnog mnjenja pod nazivom „Ljudska prava u očima građana i građanki Srbije“ koje je urađeno u novembru 2020. godine.\nIstraživanje pokazuje da su kao najugroženija ljudska prava u Srbiji u 2020. godinu koju je obeležila pandemija virusa Kovid-19 građani Srbije označili pravo na zdravlje, pravo na slobodu kretenja i slobodu medija\nKako se navodi u saopštenju, čak 26,4 odsto građana Srbije u 2020. godini je navelo da bi se prvo obratili Zaštitniku građana u slučaju povrede nekog ljudskog prava, što predstavlja porast od sedam odsto u odnosu na rezultat iz prošle godine, pokazuje istraživanje koje su uradili Tim Ujedinjenih nacija za ljudska prava u Srbiji, nevladina organizacija Beogradski centar za ljudska prava i agencija Ipsos.\n„Veoma mi je drago što su građani prepoznali istinsku nameru i volju Zaštitnika građana da bude oslonac i podrška građanima koji ne mogu da ostvare svoja prava kod nadležnih državnih organa. O tome svedoči i višestruko povećan broj obraćanja građana ovoj instituciji tokom 2020. godine“, izjavio je Zaštitnik građana Zoran Pašalić.\nZbog cele situacije sa pandemijom Institucija Zaštitnika građana ove godine imala je nekoliko puta više posla nego prethodnih godina zbog čega je reorganizovan način rada naših stručnih službi, uvećan broj postupaka pokrenutih po sopstvenoj inicijativi i pojačan nadzor nad ostvarivanjem prava građana.\n„Zaštitnik građana će nastaviti da pojačano kontroliše rad nadležnih organa po pitanju ostvarivanja garantovanih prava građana, posebno kada su u pitanju ranjive kategorije stanovništva, uzimajući u obzir izmenjene uslove života koje je nametnula pandemija virusa Kovid-19“, naglasio je Pašalić.\nRukovodstvo grada demantuje da ne obezbeđuje prevoz za učenike\nPovodom netačnih navoda, kako kažu iz lokalne samouprave, da je Grad Vranje odgovoran za ukidanje prevoza učenika na teritoriji gradske opštine Vranjska…\n12.12.2020. u 15:31\nDa li neko zna gde se oni nalaze u Leskovcu ili bar broj telefona


Objavljeno:18. juna 2021.\nOdbor direktora Međunarodnog monetarnog fonda (MMF) potvrdio je danas u Vašingtonu novi savetodavni aranžman sa Srbijom, koji će trajati narednih 30 meseci. Ministar finansija Siniša Mali je rekao da je ovaj aranžman veoma važan jer predstavlja još jednu potvrdu uspešne ekonomske politike koju vodi naša zemlja i odličan je pokazatelj da nam uprkos krizi koja je izazvana pandemijom virusa korona, nije potrebna finansijska pomoć.\nOn je dodao da, zahvaljujući novom aranžmanu sa MMF-om koji je savetodavnog karaktera, šaljemo ozbiljnu poruku međunarodnoj finansijskoj javnosti i kao država dobijamo na kredibilitetu.\n„Nama novac od te finansijske institucije ne treba, ali nam je potrebna saradnja. Osim ambicioznog plana strukturnih reformi, fokus će biti i na pružanju podrške privrednom oporavku, očuvanju makroekonomske i finansijske stabilnosti. To treba da dovede do poboljšanja životnog standarda, konkurentnosti i rasta srpske privrede, još većeg broja stranih direktnih investicija.“, rekao je Mali.\n„U narednih 30 meseci posebno ćemo se fokusirati na dodatne strukturne i institucionalne reforme, kako bi se osigurao jači i intenzivniji rast u srednjem roku, sa posebnim fokusom na ekologiju. Podrška privrednom oporavku i dalje je najvažniji prioritet naše ekonomske politike. Nastojaćemo da smanjimo fiskalne troškove i rizike i prema potrebama definišemo mere za vanredne situacije“, napomenuo je on.\n„Novi aranžman je od posebnog značaja kada je u pitanju reforma javnih preduzeća i modernizacija Poreske uprave, jačanje naplate prihoda i unapređenje poslovnog ambijenta. Posebna pažnja će biti posvećena jačanju okvira upravljanja javnih investicija. Kada je u pitanju restruktuiranje javnih preduzeća, prvenstveni cilj je unapređenje efikasnosti i ograničavanje fiskalnih troškova i rizika“, naveo je Mali.\nMinistar je napomenuo da je unapređenje poslovnog okruženja prioritet, zbog čega se nastavlja sa strukturnim reformama, jer se time podržava rast vođen privatnim sektorom. Naveo je i da je od ključnog značaja sprovođenje mera za suzbijanje sive ekonomije.\n„Srbija ostaje posvećena definisanim ciljevima u narednom periodu. Pomoć MMF-a će svakako biti od velike koristi, jer uz dobre savete i posvećen rad, jedini ishod može biti potpun oporavak od krize izazvane virusom korona u veoma kratkom vremenskom periodu. Istovremeno, računamo na stope rasta koje će biti na zavidnom nivou, čak i u poređenju sa znatno razvijenijim zemljama Evrope. Put kojim smo krenuli vodi nas samo ka još većem napretku“, zaključio je Siniša Mali.


Eksplozija na gasovodu koji ide prema Balkanu – Nadlanu.com\nEksplozija na gasovodu koji ide prema Balkanu\nMOSKVA, 1. aprila 2009. (Beta) – Na magistralnom gasovodu na teritoriji Pridnjestrovja, u blizini granice sa Moldavijom, rano jutros dogodila se eksplozija, ali transport ruskog gasa prema Balkanu neće biti obustavljen, izjavio je šef Moldovagasa Aleksandar Gusev.\nMoldavski i ruski mediji prethodno su javili, pozivajući se na Tiraspoljtrangas, da je transport gasa prema Balkanu zbog eksplozije privremeno obustavljen.\nAgencija Novosti-Moldova navela je da se havarija dogodila na delu gasovoda pored sela Kickani, na desnoj obali Dnjestra, više od 50 kilometara od Tiraspolja. Požar je ugašen nakon što je zatvoren dotok gasa i pritisak u cevima pao na nulu.\nItar-Tas prenosi reči šefa Moldovagasa, kompanije koja se bavi transportom gasa na Balkan, da transport ruskog gasa u tom pravcu zbog eksplozije na gasovodu Ananjev-Tiraspolj-Izmail neće biti obustavljen. Do sada nije saopšteno o uzrocima eksplozije.


Novi proizraelski lobi u SAD zalaže se za mir sa Palestincima\nAmeričko-izraelski komitet za javnu politiku, poznatiji kao Ejpek, već je decenijama vodeći proizraelski lobi u Sjedinjenim Državama, sa oko 100 hiljada članova od ukupno oko 6 miliona pripadnika jevrejske zajednice u Americi. Međutim, u Vašingtonu se pojavio novi proizraelski lobi, koji se zove Džej strit, po vašingtonskoj ulici u kojoj je njegovo sedište. Proteklih dana, održana je prva nacionalna konferencija Džej strita, na kojoj je učestvovalo oko 1.500 oduševljenih delegata i mnogo govornika iz Izraela i Sjedinjenjih Država. Neki tvrde da je konferencija označila početak pokreta koji se zalaže za nov način obnavljanja bliskoistočnog mirovnog procesa.\n„Hteli bismo da Sjedinjene Države i međunarodna zajednica budu aktivne u pregovorima. Želimo okončanje ovog konflikta,“ izjavio je Džeremi Ben-Ami, izvršni direktor Džej strita na prvoj nacionalnoj konferenciji te nove organizacije. Džej strit je novi proizraelski lobi u Vašingtonu, koji je posvećen okončanju izraelsko-palestinskog sukoba i uspostavljanju palestinske države.\nOrganizacija je osnovana pre 18 meseci. Džej strit je otada pridobio široku podršku u Americi i Izraelu, ali nema podršku Izraelske vlade.Članovi organizacije kažu da je brzi uspon Džej strita odraz podele koja vlada među američkim Jevrejima, čiji sve veći broj podržava stvaranje palestinske države i protivi se izgradnji jevrejskih naselja na okupiranoj Zapadnoj obali.\nIzraelska ofanziva u Pojasu Gaze prošlog januara, šokirala je mnoge američke Jevreje, navode članovi Džej strita. Neki su izgubili iluzije zbog, kako smatraju, nezainteresovanosti izraelskog premijera Benjamina Netanjahua za mirovni proces i njegovog odbijanja da prekine izgradnju jevrejskih naselja. Mnogi kažu da im je dojadila bezuslovna podrška, koju Izraelu daju ostale proizraelske organizacije. Suzan Ejdelman, članica Džej strita, živi u Kaliforniji:\n„Kad god pokušam da pokrenem neko pitanje, proglašavana sam antisemitom, antiizraelkom, Jevrejkom koja samu sebe prezire. Ja nisam ništa od toga.“\nDžeremi Ben-Ami kaže da želi da Izrael kao jevrejska država napreduje. On veruje da se to može ostvariti mirovnim sporazumom i uspostavljanjem nezavisne palestinske države, ali upozorava da vreme ističe:\n„Za nekoliko godina, ne znamo da li za deset ili manje, ne-Jevreji će biti brojniji od Jevreja na području između Jordana i Mediterana. Izrael bi u tom trenutku mogao da izgubi šansu da ostane i demokratski i dom svih Jevreja.“\nPodrška Džej stritu stiže i iz Bele kuće. Džejms Džons, savetnik za nacionalnu bezbednost predsednika Baraka Obame, bio je jedan od glavnih govornika na konferenciji, na kojoj je rekao da administracija podržava Džej strit:\n„Ako postoji jedan problem, koji bih predsedniku predložio da reši i učini sve što može da reši jedan problem, bio bi to ovaj.“\nNa skupu su učestvovali i članovi američkog Kongresa, kao i bivši izraelski generali i članovi Kneseta. Kolet Avital, bivša izraelska ambasadorka, ističe da većina američkih Jevreja podržava mirovni proces:\n„Do 79 odsto američkih Jevreja istrajno podržava mirovnu politiku. Oni svakako podržavaju Obaminu inicijativu da mirovni proces krene dalje.“\nDžej strit dobija i kritike. Članovi Ejpeka odbili su da daju izjavu za Glas Amerike. Ejpek je već dugo glavni pro-izraelski lobi u Sjedinjenim Državama i uživa podršku Izraelske vlade.\nEjpek i ostale jevrejske organizacije kažu da je Džej strit u raskoraku sa interesima Izraela.\nPoslednjeg dana konferencije, učesnici su lobirali kod više od 100 članova Kongresa. Rekli su im da Amerika treba da insistira na mirovnom procesu i rešenju dve države, Palestine i Izraela.\nEliot Pol Rotman, koji živi u Bostonu, razgovarao je sa nekoliko članova Kongresa, od kojih je jedan iz Pensilvanije:\n„Potrebne su mu informacije da bi znao šta se događa u Izraelu, jer to nije njegovo polje, ali podržava Džej strit.“\nSvoju prvu nacionalnu konferenciju Džej strit je proglasio uspešnom. Međutim, nije sigurno koliko će dugo Džej strit da opstane.


Prenos utakmice Baskonija – Crvena zvezda\nNaslovna · Sport · Prenos utakmice Baskonija – Crvena zvezda\nSito Alonso priznaje da njegovu ekipu u 19. kolu Evrolige očekuje veoma težak meč.\n“Crvena zvezda trenutno igra najbolje u Evroligi, pobedila je velike timove kao što su Makabi, Žalgiris, Real i CSKA. To nije tim koji se samo takmiči, već bez dileme jedan od najboljih u Evroligi, posebno u aspektu dinamike i agresivnosti”, rekao je Alonso na konferenciji za medije.\nUtakmica 19. kola Evrolige između Baskonije i Crvene zvezde igra se danas od 21.30 časova u Vitoriji.\nBy Alan Ford, baskonija, crvena zvezda, direktan, gledaj, internet, linkov, prenos, Prenos utakmice Baskonija - Crvena zvezda, stream, uzivo,


Svečana Novogodišnja sednica SO Bojnik – Info Centar Juga\nU Opštini Bojnik održana je svečana sednica Skupštine opštine povodom Novogodišnjih i Božićnih praznika, kojoj su pored odbornika prisustvovali i opštinski većnici i direktori javnih preduzeća i ustanova.\n„Ovo je prilika da sumiramo rezultate u prethodnoj poslovnoj godini i da sagledamo sve male nedostatke koje smo imali u radu. Ovo je prilika da poželimo da naredna godina bude što uspešnija, efikasnija i plodonosnija za lokalnu samoupravu.“– rekao je Predsednik Skupštine opštine Bojnik, gospodin Dejan Stojanović.\nZamenik Predsednika Skupštine opštine, gospodin Dragan Stojanović, u ime lokalne samouprave, uručio je odbornicima, većnicima i direktorima prigodne poklone povodom Novogodišnjih i Božićnih praznika. Svečanoj sednici prisustvovali su i Predsednik opštine Bojnik, gospodin Nebojša Nenadović i njegov zamenik, gospodin Ivan Stojanović.\nVUČIĆ: „Što je babi milo, to joj se i snilo“\nBojnik COVID-19 Jablanički okrug Jug Srbije Lebane Leskovac Srbija Vesti Vlasotince\nPolitički oficir Američke ambasade, Adam Šik,u poseti Kabinetu gradonačelnika Leskovca


Nošenje maske na otvorenom preporuka ili obaveza? - SNEWS\nBy SNews 16. Oktobra 2020. 344\nZamjenica direktora Instituta za javno zdravlje „Dr Milan Jovanović Batut“ Darija Kisić Tepavčević saopštila je da je Krizni štab za suzbijanje zarazne bolesti COVID-19 preporučio danas nošenje maski i na otvorenom prostoru.\nOna je prethodno izjavila da su maske obavezne i na otvorenom, ali je kasnije promijenila tu izjavu.\n“Jeste, obavezujuća je mera, maske svuda, stalno, svi. Znači, svi treba da nosimo maske i ta mera stupa na snagu praktično odmah”, rekla je Kisić ranije danas, odgovarajući na pitanje novinarke da pojasni – da li su maske na otvorenom obavezujuća mjera, prenosi nova.rs.\nOna je ponovila da su opšte preventivne mjere, fizička distanca i nošenje maske osnovne mjere koje spasavaju živote, dodajući da se pooštravaju sve dosadašnje mjere u smislu kontrole primjene.\nIako je ograničenje okupljanja ljudi bilo do 30, bilo je primjera da su organizovana slavlja, zbog čega se izdaje zabrana lokalnim samoupravama da dozvoljavaju takvu vrstu okupljanja, objasnila je Kisić Tepavčević.\nPrema njenim riječima, sada mora da se stavi akcenat na privremene bolnice, s obzirom na to da se druge zdravstvene ustanove moraju održati i očuvati za non kovid pacijente.\nTagovi: COVID-19 Darija Kisić Tepavčević Krizni tab maske


Vesti - Pluščenko kritikuje sistem suđenja - B92 - Sport - Olimpijada\n19. februar 2010. | 13:33\nPluščenko kritikuje sistem suđenja\nOsvajač srebrne medalje u umetničkom klizanju na ZOI Jevgenij Pluščenko priznao je pobedu Amerikancu Evanu Lajsačeku, ali se založio za promenu sistema suđenja.\n"Evan je veliki klizač. Očigledno, danas je više želeo zlato od mene, možda i zbog toga što ja već imam jedno u riznici", konstatovao je Pluščenko. Jedan od najvećih klizača svih vremena napomenuo je da je nezadovoljan aktuelnim sistemom bodovanja, kojim se muško klizanje "skoro izjednačava sa plesom".\nPluščenko je precizirao da klizač koji pretenduje na titulu olimpijskog šampiona "mora u svom repertoaru da ima četvorostruki skok".\n"Iskren da budem, bio sam siguran da sam pobedio. Četvorostruki skok bi trebalo da bude jedan od presudnih faktora u bodovanju", smatra Plušenko.\nOn je ocenio da današnje muško klizanje "više liči na ples".\n"Muško klizanje mora da napreduje, a ne da stoji u mestu, ili još gore - da nazaduje", naglasio je Pluščenko.\nOlimpijski prvak iz Torina, koji se posle troipogodišnje pauze vratio na svetsku scenu početkom ove godine, zaključio je da je, ipak, zadovoljan srebrnom medaljom, ali je dodao da će se na Zimskim olimpijskim igrama u Sočiju 2014. godine "slušati drugačiji tonovi".\n"Takmičenje će se tada održati na našem tlu", poručio je Pluščenko.


Da li su potrošači u Srbiji prestali da koriste plastične kese? (VIDEO) - Društvo - Dnevni list Danas\nPočetna » Društvo » Da li su potrošači u Srbiji prestali da koriste plastične kese? (VIDEO)\nNakon odluke o naplati kesa u prodavnicima\nDa li su potrošači u Srbiji prestali da koriste plastične kese? (VIDEO)\nSvi veliki trgovinski lanci u Srbiji počeli su prošle godine da naplaćuju plastične kese dva dinara.\n5Piše: Ljiljana Bukvić 17. februara 2019. 22.21\nPolovinom januara ove godine jedan od njih je u svojim objektima cenu podigao na pet, odnosno sedam dinara, tvrdeći da je od početka naplate prodaja kesa smanjena za čak 65 odsto.\nUprkos tome, trgovci sa kojima smo razgovarali imaju drugačiji utisak, da se kese i dalje kupuju, a da pojedini uzimaju i po dve tri, kako kažu – iz inata.\nPitali smo Beograđane da li se stare navike teško menjaju ili su plastiku uspešno zamenili platnenim cegerima?\nkese, kupovina, Plastične kese, prodavniceBeograd\n18. februara 2019. u 00.39\nVećina ljudi sada uzima besplatne kese kod voća i povrća, koje su takođe plastične i koristi ih za sve ostale namirnice. Parola snađi se. Inače ove kese su neobeležene, za razliku od onih koje se prodaju na kasama, sa odštampanim logom trgovinskog lanca, pa ispada da kupci trebaju da plate dva dinara da bi reklamirali trgovinski lanac, što priznaćete zvuči apsurdno. Broj kupaca koji nose platnene torbe skoro da se nije ni povećao.\nDušan Aleksić kaže:\n18. februara 2019. u 00.40\nTrgovinski lanci su Iskoristili priliku da dodatno zarade,pošto niko od njih te pare nije dao za ekologiju ili nešto slično ,već su samo sebi povećali profit.\n18. februara 2019. u 00.43\nKorišćenje plastičnih kesa ne zavisi od potrošača nego od trgovaca/prodavaca i Države koja to MORA da reguliše!\nOvo još jedna tipično srpska zamena teza od koje jedini ćar imaju trgovci!\nUmesto da uvedu u promet biorazgradive i papirne kese (kao u svim normalnim zemljama Sveta),oni nastavljaju po starom (sa plastičnim kesama),samo što ih sada pored najviših marži u Evropi još i naplaćuju uz obaveznu demagošku priču da time smanjuju korišćenje istih!?!\nHoće li neko (Država!!!!) i kada stati na put ovoj pljački i ludilu i obavezati trgovce da u prodaji pri pakovanju robe koriste iskjučivo ekološku ambalažu?!?\n18. februara 2019. u 05.57\nObicna farsa da kao ministar nesto radi.U jednu plasticnu kesu koju kupimo stavimo masu proizvoda u ambalazi od plastike.Plastike koja nije ragradiva kao sto su kese.Cak i hleb danas kupujemo u plasticnoj ambalazi.Ministre dokazao si svoju nesposobnost jos davaljem dozvole da se u Pancevu u stambenoj zoni skladiste hiljade tona vestackog djubriva,lakozapaljivog i tada bojnog otrova.\n18. februara 2019. u 06.28\nDa bi se prestalo sa korišćenjem plastičnih kesa, naj jeftinija kesa treba da košta bar 100 Din koliko košta npr. u Mađarskoj. Tamo se u nabavku ide sa pletenim korpama, i „cegerima“ kao što smo i mi to redili pre 40- 50 godina.


Tržište u iščekivanu dolaska Accuriopress C14000/C12000 • Print Magazin\nTržište u iščekivanu dolaska Accuriopress C14000/C12000\nKonica Minolta s ponosom najavljuje skori dolazak na tržište svojih novih uzdanica kada je reč o rešenjima za profesionalnu produkcijsku štampu, serija AccurioPress C14000/C12000, kojima zakoračuje u segment visokoprodukcijske štampe na bazi tonera.\nAccurioPress C14000/C12000 zvanično je u Evropi predstavljen krajem prošle godine na ELC-u (European Leadership Campus) u Kopenhagenu, s tim što su tada imali priliku da ga vide samo distributeri i mediji. Svi ostali još uvek ne znaju kakvo ih „čudo“ uskoro očekuje. Štampač je namenjen kupcima koji žele da prošire i pojednostave svoje poslovanje naprednom automatizacijom, manjom direktnom komunikacijom sa ljudima i većom produktivnošću uz konkretne rezultate, što dovodi do kvalitetne proizvodnje s manje tehničkog viška.\nOd tehničkih karakteristika izdvojićemo podatak da AccurioPress C14000 štampa u CMYK-u 140 stranica u minuti u A4 formatu (C12000 ima brzinu od 120 stranica), uz rezoluciju od 3600×2400 dpi i 40% je brži od bilo kog drugog Konica Minolta uređaja na bazi tonera. Takođe, u sebi ima ugrađen sistem za automatsko prepoznavanje papira.\nAccurioPress C14000 / C1200 nudi veću količinu štampe i duži radni ciklus, a sve kako bi se pridobili novi komercijalni kupci unutar te oblasti koji zahtevaju veću produktivnost, efikasnost i kvalitet za štampu direktne pošte, brošura i kataloga.\nTakođe, AccurioPress C14000 dolazi sa ugrađenim sistemom IQ-501 Intelligent Quality Care koji poboljšava mogućnosti automatskog pregleda i nudi napredne mogućnosti inspekcije, proveravajući kvalitet štampe, dok profesionalna inline dorada daje gotove proizvode pomoću samo jednog klika. Više o štampaču i njegovim karakteristikama pročitajte u novom broju Print Magazina.


Vi o ekskurzija a, a deca ne mogu u jednu grupu da se sastanu sa drugarima iz odeljenja ni poslednje dane ove školske godine. Svi mogu da se okupe osim naših đaka u jednu grupu?\nDeca jedva čekaju školu da završe,a oni o ekskurzijama samo pare,e nećemo decu da pustimo na putovanja sa školom.\nBaš je to sad najbitnija stvar u životu koju smo čuli od Ružića.Žuriš Ružiću,polako!!! Dosta si nelogičnosti izneo i nastavio,moraš ostavku da daš hitno!\nOdrzite ih pocetkom leta kada je manji broz zarazenih, a ne na jesen i zimu kada se epidemija vraca.


Transrodne osobe nisu mentalno obolele - Geten\nU ponedjeljak, 28. oktobra 2011. godine, Evropski Parlament je usvojio rezoluciju kojom poziva Svetsku zdravstvenu organizaciju da prestane da klasifikuje transrodne osobe kao mentalno bolesne osobe.\n‘Poremećaj rodnog identiteta’ je trenutno klasifikovan kao ‘mentalni poremećaj u ponašanju’ prema Međunarodnoj klasifikaciji bolesti koju izdaje Svetska zdravstvena organizacija. Tekst rezolucije koja je usvojena ‘poziva Evropsku Komisiju i Svetsku zdravstvenu organizaciju da povuku poremećaj rodnog identiteta s liste mentalnih poremećaja i da osiguraju nepatološku reklasifikaciju u pregovorima o 11. verziji Međunarodne klasifikacije bolesti.’ Međunarodna klasifikacija bolesti (MKB) služi kao svetski priznati popis fizičkih i mentalnih oboljenja. Do 1990. godine, MKB je klasifikovala homoseksualnost kao mentalni poremećaj. Popis oboljenja se trenutno razmatra i revidira i sledeća verzija MKB-a trebalo bi da bude gotova 2015. nakon dugih konsultacija. Emine Bozkurt, zastupnica Evropskog Parlamenta i članica LGBT grupe unutar Evropskog Parlamenta, autorka amandmana za ukidanje poremećaja rodnog identiteta objašnjava: “Trasrodni identiteti još se uvek smatraju mentalnim poremećajem u Svetskog zdravstvenoj organizaciji. To se mora hitno promeniti i sigurna sam da će sledeća verzija MKB imati nepatološku reklasifikaciju da bi transrodne osobe koje žele da žive u telu koje odgovara njihovom identitetu imale pravo na medicinsko lečenje.”\nPodpredsednik LGBT grupe unutar Evropskog Parlamenta Raül Romeva i Rueda, takođe zastupnik Evropskog Parlamenta dao je svoje mišljenje: “Ako gledamo na transrodne osobe kao na mentalno bolesne osobe to znači da te osobe nisu slobodne da odlučuju šta je najbolje za njih i često su ponižavane od strane medicinskog osoblja, njihovih poslodavaca i porodica. Ova rezolucija šalje jasnu poruku Evropskoj Komisiji i Svetskoj zdravstvenoj organizaciji da patologija rodnog identiteta mora da bude ukinuta kao što je ukinuta za homoseksualnost 1990.” Evropska Komisija učestvuje u pregovorima za sledeću verziju Međunarodne klasifikacije bolesti. Zastupnici Evropskog Parlamenta očekuju od Komisije da uvaži mišljenje Parlamenta koje je dano u rezoluciji, a koju su podržale sve političke stranke u Parlamentu.


Desert vibes @sonara_camp\nNaime, Berni Eklston (89) trebalo bi četvrti put da postane otac sa suprugom Fabianom Flosi (44), prenose britanski mediji. Ovo će biti njegovo četvrto dete, a inače prvo sa Italijankom Fabianom koju je oženio 2012 godine, a zanimljivo je da Eklston već ima pet unučadi, a u oktobru će napuniti 90 godina.\nOva vest izazvala je brojne komentare i rasprave na društvenim mrežama, a svi se čude samo jednom, zašto se Tamara Eklston i dalje nije oglasila?\nTamara svojim bahatim ponašanjem i izjavama četo razbesni javnost, a ne libi se ni da pokaže u kakvom luksuzu uživa. Međutim, ovog puta je njen komentar izostao. Mnogi su poručili da je to jer je svo vreme posvetila ćerkici, pa je danas na društvene mreže postavila da su obavljale pripreme za Uskrs.\nVIDEO: Petra Eklston ljubavni život


Haradinaj neće biti na sastanku premijera Višegradske grupe i zemalja Zapadnog Balkana - Teslavision\nPiše: FoNet 11. septembra 2019. 23.59\nTo je rekla portparolka Vlade Kosova Donjeta Gaši za Radio Slobodna Evropa (RFE).\nGaši je naglasila da je Haradinaj pohvalio trud Češke, kao i njihovo zalaganje u sklopu Višegradske grupe za države zapadnog Balkana u kontekstu proširenja Evropske unije.\n„Višegradsku grupu premijer Haradinaj vidi kao važan forum koji doprinosi demokratskim procesima, saradnji i negovanju evropskih vrednosti, zbog čega će Kosovo nastaviti da bude aktivan deo grupe“, zaključila je Gaši, a prenosi RFE.\nAgencija AFP javila je ranije, pozivajući se na izjave čeških zvaičnika, kako je Kosovo odustalo od učešća na regionalnom samitu u Pragu nakon izjava češkog predsednika Miloša Zemana koji je čelnike Kosova nazvao „ratnim zločincima“.\n„Kosovo je poslalo diplomatsku notu kojom se izvinjava zbog nedolaska, nakon što je ranije potvrdilo učešće“, izjavila je Jana Adamcova, portparolka češke vlade, prenosi AFP.\nMediji su u utorak izvestili da je Zeman tokom posete Beogradu predsedniku Srbije Aleksandru Vučiću rekao kako mu se sviđaju Srbija i srpski narod, ali dodao da mu se ne sviđa Kosovo.\nZeman je danas nakon razgovora tet-a-tet sa Vučićem u Beogradu na zajedničkoj konferenciji najavio preispitivanje mogućnosti da Prag povuče priznanje nezavisnosti Kosova.\n„Država koju predvode ratni zločinci ne bi trebalo da bude u zajednici demokratskih zemalja“, dodao je Zeman, aludirajući na aktuelne čelnike vlasti u Prištini. Agencija podseća da je Zeman „poznat kao simpatizer Rusije i Kine“.\nČeški ministar spoljnih poslova Tomaš Petriček rekao je u sredu kako Pragu nije u interesu da menja odluku iz 2008. o priznanju Kosova kao nezavisne države.\nDelegacije vlada nekoliko zemalja zapadnog Balkana sastaće se u četvrtak u Pragu s premijerima Češke, Mađarske, Poljske i Slovačke, ali ne i predstavnici Kosova.\nCilj sastanka na vrhu u četvrtak je jačanje veza između četiri zemalje Višegradske grupe i Albanije, Bosne i Hercegovine, Crne Gore, Severne Makedonije i Srbije, koje sve teže približavanju Evropskoj uniji.\nPrevious : Čačak: Grupa građana okupljena oko Ivana Ćalovića blizu bojkota izbora\nNext : Svetislav Pešić za BBC: „Nisam iznenađen porazom Srbije, ali jesam načinom na koji se to desilo”


Vrhovni sud odlučuje o presudi Milišiću – Odbrana traži novi postupak, tužilac veću kaznu | Hercegovina Press\nTrebinjcu Spasi Milišiću (32), kojeg je Okružni sud u Trebinju u ponovljenom postupku osudio na 15 godina zatvora za ubistvo sugrađanina Nemanje Šupljeglave (29), danas je održano žalbeno ročište u Vrhovnom sudu RS.\nTužilaštvo je tražilo veću zatvorsku kaznu, dok je odbrana zahtijevala da se prvostepena presuda ukine, a predmet vrati na novi postupak.\nMilišić je u januaru ove godine osuđen na jedinstvenu kaznu zatvora od 16 godina, a osim 15 godina za ubistvo, u kazni je objedinjena i presuda za nanošenje teških tjelesnih povreda Peri Miloševiću, te krivično djelo nedozvoljena proizvodnja i promet oružja.\nPresuda je donesena u ponovljenom postupku, jer je Vrhovni sud RS već jednom ukidao presudu Milišiću, kojom je prvo bio osuđen na 20 godina zatvora.\nRepublički javni tužilac Svjetlana Brković je danas u obrazloženju žalbe navela da postoje “izrazito otežavajuće okolnosti”, među kojima su velika lakoća prilikom izvršenja djela, bizaran povod, te način izvršenja.\n“Prijedlog je da se kazna od 15 godina preinači i da se izrekne veća”, kazala je Brković.\nBranilac optuženog, advokat Veljko Ćivša, je ukazao da je došlo do bitnih povreda postupka, te prava na pravično suđenje i naveo da postoji “široka lepeza žalbenih osnova”.\nUpozorio je na izjave nekih svjedoka da navodno “nije bilo grljenja” oštećenog, a posebno se osvrnuo na stanje Milišića u trenutku počinjenja djela, tvdeći da mu se Šupljeglava miješao u vezu sa djevojkom, te mu rekao „gdje ti je mala, ko ti sada je** malu”.\n“Upravo su ove riječi bile okidač”, rekao je advokat Ćivša.\nNaveo je kako je vještak utvrdio da se optuženi nalazio u stanju visokog gnjeva, te da mu je u trenutku počinjenja djela bila bitno smanjena uračunljivost.\n“Tražim da se prvostepena presuda ukine, a predmet vrati na ponovni postupak”, zaključio je branilac.\nOdluka Vrhovnog suda RS biće donesena na tajnom dijelu zasjedanja.


Od danas se i građani KS bez zdravstvenog osiguranja mogu prijaviti za vakcinaciju\nYou are at:Home»VIJESTI»Od danas se i građani KS bez zdravstvenog osiguranja mogu prijaviti za vakcinaciju\nBy Nermina Durić-Kahvedžić on\t 06/04/2021 0 Comments\nVlada Kantona Sarajevo je ranije naložila da se omogući prijava za vakcinaciju i građanima koji nemaju zdravstveno osiguranje, a Zavod zdravstvenog osiguranja KS je to danas i uradio.\nSvi koji nemaju zdravstveno osiguranje će moći da se prijave na ovom linku: https://evakcina-registracija- neosigurani.ezoblak.ba/\nKao i kod prethodne aplikacije sam proces prijave za vakcinaciju sastoji se od tri koraka, tokom kojih će stanovnici Kantona Sarajevo koji nisu osiguranici Zavoda, popuniti i dostaviti tražene podatke.\nPo okončanju procesa, svaki registrovani korisnik će dobiti potvrdu registracije, a tačnost podataka o prebivalištu će biti provjerena prije upisa u konačni registar.\nOva aplikacija je, kao i prethodna, namijenjena isključivo stanovnicima Kantona Sarajevo.\nPodsjećamo da prioritet prilikom vakcinacije imaju starije osobe, prvo one koje imaju više od 75 godina, a zatim i osobe starosti od 65 do 75 godina.\nDa bi ovim kategorijama stanovništva olakšali prijavljivanje, spiskovi sa njihovim imenima proslijeđeni svim ambulantama porodične medicine i oni će u narednom periodu biti pozivani telefonom i pojedinačno pitani da li se žele vakcinisati.\nNakon njih, vakcinisat će i osobe sa hroničnim bolestima, a iz Zavoda su saopštili i da nije važan redoslijed prijave na aplikaciju e-vakcina, nego utvrđena lista prioriteta.\nIzvor: Služba za press i protokol Vlade KS\nNext Article Povećane naknade za korisnike socijalne zaštite i zaštite porodice s djecom


Миломир Степић - СВЕТ С БАЛКАНСКЕ ОСМАТРАЧНИЦЕ - Печат - Лист слободне Србије\nПочетна/Интервју/Миломир Степић – СВЕТ С БАЛКАНСКЕ ОСМАТРАЧНИЦЕ\nНаташа Јовановић 26/06/2020\tИнтервју, БРОЈ 621 1. коментар\n30/06/2020 у 12:48\nMilomir Stepić: … Balkanske osmatračnice, članak na ekspertskom nivou: temeljno, jasno, precizno. Zanimvljivo je da se čuje mišljenje iz ugla “glas naroda”, prvenstveno na neobjektivna “zvanična” politička tumačenja koja zbunjuju. Nedostaju prilično konkretne objektivne informacije. Na primer, podržavanje teritorijalnog integriteta Srbije, i R-1244, a Briselskim sporazumom se zaokružiuje teritorijalni integritet Kosova sa integrisanim administrativnim prelazima u carinsku granicu 2013 god (Briselski sporazum je u startu prihvaćen-potpisan – a do danas nije dostavljen skupštini da raspravu?). Zajednica opština sa srpskom većinom (ZSO) po B. sporazumu upravlja po zakonima i Ustavu Kosova, nema zakonodavno-izvršna ovlašćenja, sa statusom istim za sve kosovske opštine. To se narodu nikada ne saopštava, samo se govori globalno o “Zajednici srpskih opština” ?… mnogo je tema, da ne dužim, osvrnuću se na temu\nDA LI JE MOGUĆE vraćanje Kosova pod faktičku kontrolu Srbije? MOGUĆE JE, naravno, – ako se hitno “raskine” Briselski sporazum (za koji postoje brojni argumentovani razlozi) kojim se otima-predaje teritorija KiM, dok još ima vremena – dok nije kasno. Sa pronalaskom “kompromisa” Kosovo se učlanjuje u UN, Unesko, interpol… za na vek predata teritorija albancima-šiptarima. Posebno što se pokreću i druge separatističke ambicije na ostatak srpske teritorije. Nakon raskida Briselskog sporazuma – da se traži povratak 250.000 proteranih Srba po R-1244 (nije bitno kojih, biće dobrovoljaca za povratak), osnaživanje srpskog nacionalnog jedinstva preko Srpskog nacionalnog veća, SPC i Dijaspore, ekonomskog, vojnog potencijala naročito prema administrativnoj liniji… ne za ratovanje nego za odbrambeni mehanizam – da znaju Albanci da nećemo da im predamo-poklonimo teritoriju. Ako ostane na snazi Briselski sporazum – ne vidi se teoretska mogućnost da se vrati teritorija. Da su hteli naši pregovarači da se zadrži Kosovo, zašto su u startu potpisali Brielski sporazum (otimanje teritorije) – kada se takav medjunarodni dokument potpisuje na kraju sporazuma kada dve strane usaglase političke stavove?. Ima tu mnogo širi opseg za obrazloženje, “Mala unija” (SRB, S. MKD, AL (kasnije najverovatnijei Kosova, čeka se ulazak u UN) gde se koriste dva CEFTA sporazuma: Protok kapitala, robe – koriste za “nammetanje” Srbiji protok ljudi i usluga i otvorenih granica da se naseljavaju albanci iz AL i KS u Srbiju, … sve u sklopu normalizacije da se završi finalizacija i preda Kosovo. Da ne dužim, hvala na razumevanje! …


» Ana Stanić: Zbog albuma ne idem na medeni mesec\nAna Stanić: Zbog albuma ne idem na medeni mesec\nNapisao Gia objavljeno 30 novembra, 2010\nIako se venčala pre skoro mesec i po dana, pevačica Ana Stanić (34) zbog posla neće moći da ide na medeni mesec barem još neko vreme.\nNaime, ona trenutno\npriprema novi album, zbog čega je putovanje sa suprugom Momčilom Lavrnićem (38) odložila najverovatnije za januar. Novopečeni bračni par priredio je intimno venčanje u manastiru Velika Remeta na Fruškoj gori, gde su prisustvovali samo članovi porodice i kumovi, glumica Katarina Radivojević i košarkaš Dragan Tarlać. Nedelju dana nakon toga, na 25. spratu TC Ušće napravili su veliku žurku.\nInače, Ana i Momčilo su u vezi pre venčanja bili skoro tri i po godine i, kako otkriva, njihov odnos se nije nimalo promenio nakon venčanja.\n– Nije neka preterana razlika, sve je ostalo isto, osim tog nekog lepog osećaja – objašnjava Ana za “Blic“. – Medeni mesec se još uvek nije desio. Tek se će desiti, i to najverovatnije u januaru. Nemamo još određenu destinaciju, ali se nadam da će biti neka egzotična lokacija – kaže pevačica.\nČesto se dogodi da na umetnika utiče neka velika životna promena poput braka ili rođenja deteta, ali Ana kaže da na njenu muziku neće uticati venčanje sa Momčilom:\n– Nikad nisam dozvoljavala da moj privatni život preterano utiče na moje izražavanje kroz muziku. To, naravno, utiče u smislu inspiracije, ali da li ću raditi album ili ne, to se ne dovodi u pitanje. Ipak moja publika će sama moći da proceni koliko se moja muzika promenila nakon braka – ističe Ana, i najavljuje da će za sada bezimeni album izaći za nekih mesec dana. Kaže da trenutno ne razmišljaju o prinovi, pošto su oboje veoma zauzeti poslovnim obavezama, a Momčilo ima “ekskluzivno pravo“ da prvi čuje svaku novu Aninu kompoziciju.\nAna Stanić želi bebu\nAna Stanić trudna?\nEmina Jahović očajna zbog slabe prodaje albuma\nTagovi: [ album, Ana Stanić, medeni mesec, pesme, promocija ]\nNema komentara na “Ana Stanić: Zbog albuma ne idem na medeni mesec”\n« Kineskinja usvojila 1500 pasa lutalica\nZdravko Čolić: Radom lečim tugu! »


BEC Vantage Kembridž sertifikat - Cambridge English: Business Vantage\nBEC Vantage Kembridž sertifikat - Cambridge English : Business Vantage - Audio verzija\nU većini slučajeva se kandidatima koji žele da unaprede svoje radne pozicije i van granica naše zemlje preporučuje da steknu neki od Kembridž sertifikata. A jedan od najtraženijih je BEC Vantage Kembridž sertifikat koji je za one kandidate čiji nivo poznavanja engleskog jezika u domenu poslovanja odgovara višem srednjem, to jest B2 nivou, kako ga označava CEFR (Common European Framework of Reference for Languages) ili Zajednički evropski referentni okvir za jezike. Upravo zato što se radi o kandidatima čiji je nivo znanja engleskog jezika u poslovnom smislu prilično visok, to se podrazumeva da oni koji žele da polažu ovaj ispit kako bi stekli zvaničan BEC Vantage Kembridž sertifikat imaju i sasvim dovoljno znanja klasičnog, odnosno standardnog engleskog jezika, to organizujemo i pripremnu nastavu za njegovo polaganje, koja je osmišljena sa dosta pažnje, te bi trebalo da polaznicima u velikoj meri olakša polaganje, to jest sticanje ovog poznatog sertifikata.\nA da bi mogli da steknu uslov da izađu na ovaj ispit, oni imaju obavezu i da pohađaju specijalizovanu nastavu engleskog jezika u tačno određenom periodu, uzevši u obzir da je jasno navedeno koliko sati nastave treba da pohađa kandidat da bi se smatralo da njegovo znanje engleskog jezika odgovara onom nivou koji je predmet testiranja, a što je u ovom slučaju B2 nivo.\nBEC Vantage Kembridž sertifikat možete da steknete i u našoj zemlji, uzevši u obzir da je Akademija Oxford od aprila 2016. godine postala zvanični Kembridž ispitni centar, tako da organizujemo sve Kembridž ispite, odnosno pružamo mogućnost svima koji su zainteresovani za to, da na preko 20 lokacija u zemlji polažu ispit koji odaberu, kako bi postali vlasnici ovog, ali i mnogih drugih Kembridž sertifikata.\nOsim što ga priznaju vodeće kompanije, kao što su na primer “Sony”, “Microsoft”, “Philips”; “Coca - Cola”, “BMW”, kao i “Adidas”, “DHL International”; “Bosh”, te “IBM”, “Nestle”, “PepsiCo” i mnoge druge vodeće kompanije na tržištu, on je priznat i od strane Vlada i mnogih državnih institucija u brojnim zemljama. Sasvim je očekivano da kandidat koji želi da se zaposli u jednoj od ovih kompanija, ali i u bilo kojoj drugoj koju nismo pomenuli, a koji poseduje BEC Vantage Kembridž sertifikat bude u prednosti prilikom apliciranja za određenu radnu poziciju, u odnosu na onog kandidata koji nije prihvatio važnost posedovanja ovog sertifikata, pa ga nije ni stekao.\nU cilju sticanja BEC Vantage Kembridž sertifikata, svim kandidatima kojima je to potrebno možemo da ponudimo i pripremnu nastavu za polaganje ispita. Osnovni princip po kome funkcioniše priprema za polaganje podrazumeva uvežbavanje zahteva koji će biti stavljeni pred kandidate na ovom ispitu, budući da bi polaznici morali da poseduju dovoljan nivo znanja engleskog jezika. Naravno, samim tim što je reč o primeni jezika u oblasti poslovanja, to se poseban akcenat tokom pripremne nastave stavlja na usavršavanje različitih poslovnih izraza, te veština vođenja komunikacije, ali i čitanja i razumevanja pročitanog, te slušanja i razumevanja odslušanog, to jest svih onih veština koje i jesu predmet provere u okviru ovog ispita.\nI pripremna nastava i ispiti se odvijaju na različitim lokacijama, to jest u svakom gradu u kome postoji poslovnica Akademije Oxford, a u kojoj se steknu uslovi za njihovo održavanje. Ukoliko su vam potrebne dodatne informacije, možete da nas kontaktirate putem telefona ili mejla, te da posetite jednu od naših poslovnica, odnosno da putem našeg sajta pronađete sve neophodne podatke u vezi sa sticanjem BEC Vantage Kembridž sertifikata.


SCR950 – Plattner d.o.o. | Ovlašteni diler za prodaju motocikala i drugih proizvoda marke Yamaha, rezervnih delova i servisnih usluga na teritoriji Srbije\nRođen da pronađe nove puteve.\nOvaj legendarna mašina pomoću živog V-2 agregata i klasičnog rama sa dva amortizera obuhvata duh motociklizma i svaku vožnju čini posebnom.\nPovratak u dane kada je biti viđen na gradskom šminkeru bilo neuporedivo. Sada cela generacija novih vozača otkriva privlačnost ovog stilizovanog i svestranog dizajna.\nBešavni rezervoar za gorivo od 13,2 l, prostor za odlaganje ispod sedišta\nGume Bridgestone sa kvadratnom šarom za teške uslove rada\nDva monoamortizera sa specifičnim podešavanjima za model\nVazduhom hlađeni V-2 motor sa cilindrima pod uglom od 60°, zapremnine 942 ccm\nTočkovi sa žbicama, aluminijski naplatci, prednji od 19″ / zadnji od 17″\nBočni oklopi u stilu klasičnih registracijskih tablica\nViljuške od 41 mm sa zaštitnim harmonikama\nRavno dvostruko sedište sa položajem vožnje pomerenim prema napred\nRavno sedište sa položajem vožnje pomerenim prema napred\nSCR950 je opremljen tankim i ravnim sedištem koje pruža podignuti položaj u vožnji uz mnogo slobode kretanja. Zajedno sa ugrađenom zadnjom gumom povećanog prečnika od 17”, prirodna ergonomija modela SCR oblikovana je za povećanje upravljivosti i veći nivo udobnosti.\nTočkovi sa žbicama i aluminijskim naplatcima\nNa celom modelu SCR950 možete uočiti kako je ovaj šminker prelepe završne obrade proizveden od kvalitetnih materijala koji naglašavaju njegov bezvremenski stil. Za održanje originalnog oblika gradskih šminkera ugrađeni su točkovi sa žbicama i laganim aluminijskim naplatcima, 19” napred i 17” pozadi.\nGume za teške uslove\nKlasični izgled šminkera modela SCR950 pojačan je gumama Bridgestone TW sa snažnom kvadratnom šarom koja osigurava jako prianjanje na putu, a istovremeno može savladati umerenu terensku vožnju. Zahvaljujući prednjoj gumi 100-90/19 i širokoj zadnjoj gumi 140-80/17, ovaj gradski šminker može savladati brojne površine.\nŠiroki upravljač sa krstastim stabilizatorom\nJedna od ključnih karakteristika ovog urbanog šminkera je udoban i uspravan položaj u vožnji koji nastaje iz odnosa sedišta / upravljača / oslonaca za noge. Uz omogućavanje prirodnog držanja, široki upravljač takođe olakšava upravljanje pri nižim brzinama – a za dodatnu snagu čelični upravljač od 22,2 mm opremljen je krstastim stabilizatorom.\nMotocikl je izrađen za savladavanje iznenađenja na gradskim ulicama, uključujući kaldrmu i rupe – a takođe je spreman za neasfaltirane površine kada želite pobeći iz grada. Zadnje vešanje sa dva amortizera ima posebno podešavanje koje osigurava uravnoteženu efikasnost upravljanja – a viljuške od 41 mm opremljene su harmonikama za održavanje čistoće.\nAko se duže bavite motociklima, tada cenite male pojedinosti, a SCR950 vas neće razočarati! Od čeličnih prednjih i zadnjih blatobrana do aluminijumskih točkova sa žbicama i okruglog LCD brzinomera, kvalitet je vidljiv svuda.\nBešavni rezervoar za gorivo\nYamahini dizajneri pazili su da svaki element modela SCR950 bude u duhu originalnih šminkera iz 60-ih. Bešavni rezervoar za gorivo sa ravnim bočnim stranicama i ravnom gornjom površinom naglašava kvalitet i predanost pojedinostima – a zahvaljujući zapremnini od 13,2 l imate dobar domet između ponovnih punjenja.\nProstor ispod sedišta\nČak i vozači šminkerskih motocikala vole poneti nekoliko sitnica sa sobom kada se zapute u krug gradom ili duž zemljanog puta, stoga je ispod sedišta praktičan prostor idealan za odlaganje ličnih predmeta.\n60-stepenski V-2 agregat\nCrni motor modela SCR950 sa prelepom završnom obradom žarišna je tačka motocikla i istovremeno je umetničko delo i upečatljiv inženjerski poduhvat. Dizajn klasičnog, vazduhom hlađenog 60-stepenskog V-2 agregata bezvremen je, a unutrašnji delovi visokog kvaliteta isporučuju žive performanse i veliki obrtni moment koji vam pruža uživanje u vožnji i zadovoljstvo posedovanja.


Mlađenović: Očekujemo brz početak izgradnje graničnog prelaza - UPSMedia Mlađenović: Očekujemo brz početak izgradnje graničnog prelaza – UPSMedia\nBiH Društvo Politika Region Srebrenica / Bratunac Vijesti\nNačelnik opštine Bratunac Nedeljko Mlađenović pozdravio je odluku Predsjedništva BiH kojom je zadužen Savjet ministara u tehničkom mandatu da za mjesec dana obezbijedi nedostajuća tri miliona KM za zaokruženje konstrukcije finansiranja izgradnje graničnog prelaza i terminala kod novoizgrađenog mosta „Bratoljub“ na Drini između Bratunca i Ljubovije.\n– Očekujemo da će ta odluka biti realizovana i da će brzo biti izabran izvođač i početi radovi. Koliko sam upoznat, Uprava za indirektno oporezivanje BiH je privela kraju proceduru izbora izvođača i bilo je potrebno zaokružiti kontrukciju finansiranja tog projekta – rekao je Mlađenović Srni.\n– To je pozitivna vijest, posebno za opštinu Bratunac, jer će rezultirati dodatnim zapošljavanjem lokalnog stanovništva i firmi prilikom izgradnje graničnog prelaza – naveo je Mlađenović.\nDvije godine su prošle od kada je izgrađen most „Bratoljub“, koji povezuje Bratunac u Republici Srpskoj sa Ljubovijom u Srbiji.\n← „Dobar dan, regijo“ – Gost: Branislav Šarac\nDva srpska kandidata u trci za Oskar →


Poziv za dostavljanje prijedloga za turističku nagradu ‘Marco Polo 2020’ – FENA-BIZ\nHome Turizam Poziv za dostavljanje prijedloga za turističku nagradu ‘Marco Polo 2020’\nPoziv za dostavljanje prijedloga za turističku nagradu ‘Marco Polo 2020’\nSARAJEVO, 11. marta (FENA) – U okviru saradnje zemalja Centralne i Istočne Evrope sa Kinom, tzv. Platforma 17+1, pokrenuta je inicijativa za dodjelu nagrade “Marco Polo”.\nDogovoreno je da se u saradnji sa Centrom za turističku saradnju sa Kinom (TCC) iz Budimpešte i kineskim partnerima i ove godine objavi poziv za drugo dodjeljivanje nagrade za turizam „Marco Polo“ (Turistička nagrada „Marco Polo 2020“).\nNagrada će biti dodijeljena za originalne turističke rute koje obuhvataju najmanje tri zemlje i turističke proizvode bazirane na historiji, tradiciji i kulturi.\nDržave koje su se pridružile inicijativi „17 + 1“ za saradnju u oblasti turizma su: NR Kina, Albanija, Bosna i Hercegovina, Bugarska, Hrvatska, Češka Republika, Estonija, Mađarska, Letonija, Litvanija, Republika Sjeverna Makedonija, Crna Gora, Poljska, Rumunija, Srbija, Slovačka, Slovenija i Grčka.\nNagrada za turizam „Marco Polo“ ima za cilj promovisanje regionalne saradnje između 17 država Centralne i Istočne Evrope i NR Kine, kao i da se na najbolji način prikažu lokalni običaji, historija i kultura regiona, prepoznajući važnost i doprinos turizma za razvoj najboljeg turističkog proizvoda za kinesko tržište, saopćili su organizatori.\nZlatne, srebrne i bronzane medalje nagrade „Marco Polo“ mogu osvojiti kineski ili turistički partneri iz zemalja Centralne i Istočne Evrope CEE (turoperatori, turističke agencije itd.), koji budu napravili najbolji projektni prijedlog koji obuhvata lokalnu historiju, tradiciju, kulturu, kao i posebno interesantnu turističku ponudu koja će obuhvatati najmanje tri CEE zemlje.\nPrednosti za sve dobitnike, između ostalog, biće i besplatno učešće na štandu Turističkog koordinacionog centra (TCC) na jednom od najvećih sajmova turizma u NR Kini, jednogodišnja promocija pobjedničkog proizvoda putem komunikacionih i marketinških kanala 17 država CEE, kao i prisustvo na forumu na visokom nivou o saradnji u oblasti turizma između NR Kine i država CEE, na kojoj su svi nadležni ministri pozvani da prisustvuju.\nPrijave za nagradu se podnose u periodu od 1. marta do 31. maja 2020. godine. Poslije perioda ocjenjivanja od žirija, pobjednici će se znati u septembru 2020. godine.\nTrodnevno snimanje igranog filma američkog Universal studija na Štrbačkom buku\nKina najavila gradnju novih 215 aerodroma\nZbog koronavirusa bh. turizam u problemima – masovni otkazi dolaska turista


Da li znate? Šta je algoritam\nVerovatno smo, manje – više svi do sada imali prilike da se susretnemo sa ovim pojmom u različitim oblastima. Ali je posebno zanimljivo navesti da se algoritam primarno vezuje za oblast matematike, u koju je i prvi put uveden, sada već daleke 1600. godine. Za to je zaslužan jedan matematičar persijskog porekla, čije je ime bilo Al Horezmi i koji je zapravo uveo konkretni izraz, a sa ciljem da što jednostavnije opiše način na koji bi trebalo da se računaju decimalni brojevi. Zapravo, ovaj pojam i vodi poreklo upravo od prezimena pomenutog matematičara, a danas se sve manje on vezuje za oblast matematike, a sve više za informatiku.\nGeneralno govoreći, algoritam u domenu računarstva i informatike je niz naredbi koje bi trebalo da budu izvršene na konkretnom uređaju, to jest u okviru određenog programa. Podrazumeva se da apsolutno svaki algoritam mora da bude vrlo precizno određen, odnosno mora da, prema pravilima bude naveden apsolutno svaki korak.\nPosebno ističemo da ne postoji definicija ovog pojma koja se jedino smatra ispravnom, a samo jedna od onih koje se najčešće mogu čuti jeste da algoritam predstavlja precizno opisane postupke, koji treba da dovedu do cilja koji je jasno određen. Zatim je tu i definicija koja glasi da je algoritam skup konkretnih akcija, sa precizno određenim redosledom obavljanja, koje treba da budu primenjene na tačno određene podatke, a kako bi dovele do željenih rezultata. Naravno, ima još mnogo mogućnosti za definisanje pomenutog pojma, ali im je poenta svima ista i odnosi se na sve one radnje koje moraju biti izvršene da bi se ostvaio unapred određeni cilj.\nDa bi se određeni algoritam mogao okarakterisati kao kvalitetan, neophodno je da se prilikom njegovog kreiranja vodi računa o 5 zakonitosti. Najpre, on mora da ispoštuje zakon definisanosti, a to znači da apsolutno svaki segment koji je u njemu sadržan mora da bude vrlo jasno određen i to tako da nema mesta dvosmislenosti. Potom je neophodno voditi računa o pravilu konačnosti, to jest obratiti pažnju na činjenicu da mora da postoji tačno definisan broj segmenata, odnosno koraka koji će dovesti do konačnog izvršenja konkretnog algoritma. Treće pravilo koje se, isto tako obavezno poštuje prilikom kreiranja određenog algoritma se odnosi na važnost definisanja broja ulaza i izlaza, ali je isto tako važno povesti računa i o efikasnoti tog algoritma. A pod tim se misli da je neophodno da radnja zbog koje se on kreira svakako bude privedena kraju u određenom roku. Poslednja zakonitost koja kvalitetan algoritam izdvaja u odnosu na ostale jeste njegov rezultat, budući da ako on ne uspe da adekvatno odgovori na izvorni zahtev, onda se ne može smatrati uspešnim.\nPojam algoritamske strukture se vrlo često može čuti u oblasti računarstva i informatike, dok je drugačiji naziv za nju programska struktura, a zapravo se definiše kao skup određenog broja komandi programskog jezika. Podela ovih struktura je znatno složenija, ali uopšteno se javljaju 3 osnovne i to linijska, ciklična i razgranata algoritamska struktura. Podrazumeva se da svaka od njih ima svoje osobenosti, te da se primenjuju u različitim prilikama.\nProgramski jezici Koboli i Fortran ili, pak Algol se smatraju takozvanim algoritamskim jezicima, a njihova osnovna svrha jeste da predstave, to jest opišu postupak rešavanja određenog problema koji je konkretnim algoritmom predstavljen. Pored toga što se mogu prikazati uz korišćenje nekog programskog jezika, algoritmi se takođe mogu prikazati i u formi dijagrama, odnosno grafički, ali i na druge načine, a što isključivo zavisi od polja njihove primene.\nPrisutno je nekoliko principa po kojima se mogu podeliti algoritmi, stim da su često principi njihove klasifikacije predmet spora među IT stručnjacima. Najčešće se može čuti da je najzastupljenija podela prema metodologiji koja je korišćena za izradu konkretnog algoritma, odnosno po osobinama obrasca koji je u tom slučaju primenjivan. Isto tako je prisutna u praksi i podela prema oblasti delovanja, kao i ona koja se definiše prema polju njegove primene, a takođe se može čuti i da se algoritmi dele po složenosti.


Pocinje vakcinacija dece u Grckoj i jos nekoliko clanica EU\nTanjug 15. decembra 2021. 10:44\nATINA – Dok se vlade zemalja Evropske unije pripremaju za prazničnu sezonu u uslovima intenzivnog širenja omikron varijante korona virusa, Grčka i još nekoliko članica EU počele su danas da vakcinišu decu uzrasta od 5-11 godina.\nItalija, Španija i Mađarska su među zemljama koje su proširile program vakcinacije na mlađe uzraste nakon što su nadležne nacionalne agencije zvanično podržale prošlomesečno odobrenje evropskog regulacionog tela za vakcinaciju dece smanjenom dozom vakcine kompanija Fajzer-Bajontek, prenosi AP.\nU dečijoj bolnici u Atini od jutros je počela vakcinacije dece, a samo nekoliko sati ranije grčke vlasti su objavile da je potvrđen rekordan dnevni broj od 130 smrtnih slučajeva u Grčkoj.\nRoditelji su do sada rezervisali preko 30.000 termina za vakcinaciju svoje dece mlađe od 12 godina, a među njima je i ministar obrazovanja Niki Kerameus.\nEvropski centar za prevenciju i kontrolu bolesti u utorak je izneo prognozu da će soj omikron dominirati u EU u narednih nekoliko meseci.\nU tom kontekstu je predloženo da vlade država članica EU razmotre uvođenje putnih ograničenja i da nastave sa kampanjom vakcinacije i nabavkama dodatnih količina vakcina.


Direktna avio-linija između Srbije i Irana? - Sputnjik Srbija\n16:08 06 Mart 2021\n22:07 04.06.2020 Preuzmite kraći link\nMinistarka građevinarstva Zorana Mihajlović razgovarala je sa ambasadorom Irana u Srbiji Rašidom Hasanom Purom o unapređenju saradnje dve države i o mogućnostima o uspostavljanju direktnog avio-saobraćaja.\nMihajlovićeva veruje da će odnosi dve zemlje biti još bolji i da prostora za saradnju ima.\n„Želim i da vam zahvalim na principijelnom stavu po pitanju Kosova i Metohije, što je veoma značajno za našu zemlju. Vazdušni i drumski saobraćaj, kao i saradnja naših građevinskih kompanija, jesu oblasti koje mogu dodatno unaprediti odnose Srbije i Irana. Drago mi je da je i vaša država u procesu ratifikovanja Sporazuma o vazdušnom saobraćaju, jer je on važan kako za razvoj turizma, tako i za saradnju u oblasti poljoprivrede i ekonomije“, rekla je ona.\nKako se dodaje u saopštenju ministarstva, Rašid Hasan Pur je rekao da mu je čast što je postavljen za ambasadora u Srbiji i istakao da postoje snažna volja i odlučnost za napredak odnosa dve države, prenosi Tanjug.\n„O tome svedoče i odnosi naša dva predsednika. Dalji napredak možemo uspostaviti i kroz jačanje saradnje u oblasti poljoprivrede, prehrambene industrije, obrazovanja i IT industrije, kao i rudarstva i građevinarstva. Uspostavljanje direktnog vazdušnog saobraćaja jedan je od preduslova za dalje unapređenje odnosa“, rekao je Pur.\nNa sastanku je bilo reči i o rodnoj ravnopravnosti, a sagovornici su se složili da je neophodno kontinuirano unapređenje položaja žena i saglasili se o uspostavljanju saradnje dve države i na ovom polju.


Нове мере Штаба за ванредне ситуације: Убрзано тестирање свих запослених у руднику „Соко” - СОКОпрес\nŠtab za vanredne situacije opštine Sokobanja, u cilju preduzimanja operativnih mera na sprečavanju širenja virusa „Kovid 19”, na teritoriji opština Sokobanja, na vanrednoj sednici održanoj danas naložio je Javnom preduzeću za podzemnu eksploataciju uglja „Resavica” i RMU „Soko” Čitluk, da u saradnji sa Domom zdravlja iz Sokobanje, organizuje ubrzano testiranje svih zaposlenih rudara iz ovog preduzeća, a Štab za vanredne situacije opštine Sokobanja će se obratiti nadležnom Institutu za javno zdravlje Niš, radi pružanja pomoći u vršenju testiranja. Sve eventualne troškove nadležnih instituta koje vrše testiranja padaju na teret Opštine Sokobanja.\nŠtab je uputio i preporuku Javnom preduzeću za podzemnu eksploataciju uglja „Resavica”“, RMU „Soko“, imajući u vidu da prema dosadašnjim podacima stručno-operavivnog tima za suzbijanje virusa „Kovid 19” na teritoriji opštine Sokobanja, RMU „Soko” predstavlja žarište zaraze, maksimalno odloži početak rada u punom kapacitetu, odnosno preduzme sve potrebne mere u cilju suzbijanja pomenutog virusa.\nNaloženo je i JKP „Napredak” da prikaže potrebe za dezinfekcionim sredstvima potrebnih za dezinfekciju teritorije opštine Sokobanja, kako bi Štab za vanredne situacije uputio zahtev za doniranje dezinfekcionih sredstava gradu Kraljevu.\nJKP „Napredak” i JP „Zelenilo-Sokobanja” da pojačaju meru dezinfekcije prostora ispred Doma zdravlja i Specijalne bolnice „Sokobanja” i da istu obavljaju svakodnevno.\nNaloženo je Turističkoj organizaciji Sokobanja, OŠ „Mitropolit Mihailo” i Šumskoj upravi iz Sokobanje da svoje raspoložive kapacitete u vidu vozila, vozača i goriva za motorna vozila, stave na raspolaganje Specijalnoj bolnici „Sokobanja” u cilju prevoženja hrane, neinfektivnog materijala i zaposlenih, kao i da redovno direktorki Specijalne bolnice „Sokobanja”, unapred, dostavljaju raspored dežurnih vozila i vozača na mejl adresu sokobolnica@mts.rs .\nPredsednik MZ Žučkovac je u obavezi da za potrebe hranjenja životinja vlasništva zaraženog domaćinstva iz MZ Žučkovac, pronađe lice, poljoprivredno gazdinstvo, koje će tu uslugu vršiti umesto zarašenih lica, kao volonteri. U slučaju da nema zainteresovanih volontera, visinu naknade za napred navedenu uslugu odrediće stručno lice, veštak iz oblasti poljoprivrede, kog će angažovati Štab, a naknada će biti plaćena sredstvima iz budžeta opštine Sokobanja. Takođe, svi nastali i budući troškovi ishrane volontera koji učestvuju u raspodeli paketa pomoći ugroženom stanovništvu opštine Sokobanja, padaju na teret budžeta opštine Sokobanja i isti će biti plaćeni iz opštinskog budžeta.\nNaloženo je Domu zdravlja Sokobanja da stavi na raspolaganje Specijalnoj bolnici Sokobanja jedno sanitetsko vozilo za potrebe prevoza pacijenata.\nBez vode zbog hitne sanacije kvara\n12. jula 2019. Marko Božinović\n1 thought on “Nove mere Štaba za vanredne situacije: Ubrzano testiranje svih zaposlenih u rudniku „Soko””\n27. aprila 2020. u 17:09\nRudari iz Aleksinca koji rade u RMU SOKO danas po nalogu odradili testiranje


Skupština o kadrovskim rešenjima\nPoslanici danas razmatraju izmene odluka o utvrđivanju sastava stalnih delegacija Skupštine Srbije i međunarodnim parlamentarnim institucijama i utvrđivanju sastava Parlamentarnog odbora za stabilizaciju i pridruživanje.\nPoslanička grupa "Aleksandar Vučić - za našu decu" predložila je da se poslanik Žarko Mićin razreši dužnosti zamenika člana Parlamentarnog odbora za stabilizaciju i pridruživanje, a umesto njega izabere poslanik Nemanja Popović.\nTakođe je predloženo da se umesto Mićina za člana Delegacije u Parlamentarnoj skupštini NATO izabere poslanica Sandra Jokanović, a za zamenika člana Nevena Vujadinović.\nPoslanici će danas glasati o kadrovskim promenama, kao i o sudijama...\nPoslanici Skupštine Srbije o međunarodnim delegacijama i kritikama opozicije\nPoslanici Skupštine Srbije razmatraju izmene sastava međunarodnih delegacija i skupštinskih odbora, iako je do sada bila praksa da se izmene u delegacijama samo konstatuju. Skoro tri sata dosadašnje sednice poslanici su iskoristili da govore o značaju samih delegacija i da kritikuju vanparlamentarnu...


Vučić: Srbija izgubila radne navike\nTokom poslednjih decenija u Srbiji su izgubljeni preduzetnički duh i radne navike, ocenio je danas premijer Srbije Aleksandar Vučić, učestvujući u radu konferencije "Nordijski inovativni biznis u Srbiji". A po podacima koje izneo Vučić, trgovinska razmena Srbije sa nordijskim zemljama jeu stalnom porastu, u dvocifrenom porastu.\nSrbija će u narednih pet-šest godina uspeti da ostvari prosečnu stopu rasta od preko 3 odsto što bi značilo ubrzan razvoj zemlje, istakao je danas premijer Srbije Aleksandar Vučić i dodao da stabilizovane javne finansije predstavljaju osnovni uslov za napredak.\nNa konferenciji "Nordijski inovativni biznis u Srbiji" Vučić je ocenio da će Srbiji biti potrebno sto godina za promenu mentaliteta, kako bi se približila nordijskim zemljama:\n"Ja mislim da Srbija danas bira svoju budućnost u narednih 20, 30 i 50 godina. I kom delu sveta, i kom delu Evrope ekonomski želi da pripada. Da li želimo uvek da čekamo i da se oslanjamo samo na socijalnu pomoć, i čekamo da nam nešto padne sa neba. Ili ćemo svojim radom da se približavamo zemljama centralne Evrope."\nPredsednica Borda guvernera Nordijske poslovne alijanse Jasmina Vignjević je istakla da otvaranje četiri poglavlja u pregovorima u pristupanju Srbije EU investitorima povećava poverenje u zemlju, pa je zato ta alijansa dobila nove članove:\n"Imamo priličan broj novih članova – pristupile su nam čuvene nordijske kompanije, poput Karlsberga, Novonordijska, Nov Artista, Ori Flajma. Ali postoji trend pristupanja srpskih kompanija koje bi želele da bliže sarađuju sa nordijskim regionom."\nAmbasador Finske Perti Ikenen ocenio je da Srbija dobro posluje jer je uložila puno napora u reforme društva i ekonomije, pa se rezultati mogu videti. On je konstatovao da se nastavi sa reformama kao do sada, Srbija će, kako je rekao Ikenen, moći da se približi dosadnim zemljama kao što su nordijske.


Itirijum fondacija je potpisala ugovor sa ruskom državnom bankom VEB na konferenciji “Blokčein: Novo gorivo Rusije” u Tatarstanu sa dalekosežanim posledicama.\nPartnerstvo ima za cilj da kreira novi program obuke kako bi Rusija napredovala u svetu blokčeina. Prema navodima u izjavi:\n“Sporazum predviđa dugoročno i efektivno partnerstvo u implementaciji projekata koji koriste tehnologiju distribuiranog registra i itirijum platformu; formiranju stručne zajednice na itirijum platformi i zajednički razvoj i implementacija obrazovnih programa za obuku specijalista u oblasti distribuiranih registara i itirijum platforme koju bi koristio Centar za kompetenciju VEB banke.”\nProgramom će se dobiti edukovani i obučeni blokčein stručnjaci za korišćenje i pomoć u državnim korporacijama kao i državnim organima. Centar za kompetenciju će biti u Moskvi i biće otvoren u septembru ove godine.\nUticaj na Itirijum\nKratkoročno, uticaj na itirijum je jako pozitivan. Dodatna partnerstva, posebno sa državnim organima, stvaraju mnogo veću stabilnost lanca kao i poverenje i upotrebu. Ovo partnerstvo bi trebalo pozitivno da utiče na cenu itirijuma.\nMeđutim, značajan broj nodova bi mogao da pređe u državno vlasništvo ako dođe do prelaska sa proof-of-work koncepta na proof-of-stake koncept. To bi efektivno centralizovalo svaranje blokova na itirijum mreži.


Vrednost bitkoina raste na 10.000 dolara › Made-in-Germany.rs\nNakon što je samo u protekla tri dana ojačala više od 20 posto, vrednost bitkoina i danas nezaustavljivo nastavlja da raste, primičući se iznosu od 10.000 dolara.\nNajpopularnija kriptovaluta na svetu ponovo je na rekodnoj vrednosti, s obzirom da njegov vrtoglavi uspon ni danas ne pokazuje znake zaustavljanja. Na berzi „Bitstamp“ sa sedištem u Luksemburgu, cena bitkoina je u danas porasla za 4,5 procenata, pa je digitalnom valutom trgovano za 9.687 dolara.\nVrednost bitkoina je od početka ove godine doživela desetostruki rast, a od početka prošlog meseca, oktobra, do danas se više nego udvostručila, prenosi agencija „Rojters“.\nNa rast cene bitkoina u proteklih nekoliko meseci uticala je najava da će najveći svetski operater na tržištu finansijskih derivata, „CME Grupa“, početi da nudi bitkoin fjučerse. Kompanija je saopštila prošle nedelje da će trgovanje fjučerima pokrenuti krajem godine, mada nije precizirala datum početka.\nOd MiG na 27/11/2017 / AKTUELNO / Ostavite komentar


Interviju: Milan Stamatović – Vila As\nOvih dana se na području zlatiborskog okruga prikupljaju potpisi za osnivanje Zdrave Srbije. Inicijativni odbor za osnivanje ove političke partije predvodi Milan Stamatović, aktuelni predsednik opštine Čajetina sa kojim smo razgovarali o programu i planovima Zdrave Srbije kada su u pitanju ekonomija, spoljna politika, pravna država i društvo.\nOsnivačka skupština Zdrave Srbije bi trebala da se održi do kraja septembra, do kada će biti kompletirana i sva dokumentacija potrebna za registraciju stranke. Stamatović je ovom prilikom bliže izložio program Zdrave Srbije. Kada je u pitanju ekonomija Zdrava Srbija će se zalagati prvenstveno za jednak tretman domaćih i stranih investitora, zabranu prodaje poljoprivrednog zemljišta i oživljavanje radničkog udruživanja. Kada je u pitanju spoljna politika Zdrava Srbija će se zalagati za blisku političku i ekonomsku saradnju sa Ruskom federacijom prvenstveno u domenu energetike, uz vojnu neutralnost.\nStamatović je u svom obraćanju poručio građanima da prevaziđu strah od politike, od besparice, od pritisaka, i da se bore za svoja prava kako formalno kroz politički sistem ali i neformalno kroz rad u udruženjima građana, sindikatima…


Drama zbog Sabora na Kritu: Patrijarh Irinej sprečio puč u SPC\n15.06.2016. 12:26 > 14:29\nU beogradskoj Patrijaršiji upravo je završen uslovno rečeno - mini vanredni Sabor, a koji je sazvao Njegova svetost patrijarh Irinej. Problem je nastao jer je vladika bački Irinej na nagovor Ruske pravoslavne crkve poslao poruku da SPC neće učestvovati na predstojećem Saboru pravoslavnih crkava na Kritu.\nKako "Blic" saznaje, danas je na sednici na kojoj se okupilo petnaestak vladika koje su uspele da za kratko vreme doputuju u Beograd, odlučeno da SPC učestvuje na Saboru svih pravoslavnih crkava. Time je ujedno i potvrđena odluka doneta na majskom Saboru SPC u Beogradu, a koju je bački pokušao da promeni.\nVećina vladika ovaj "angažman" episkopa bačkog ocenjuje kao pokušaj puča u crkvi.\nPatrijarh je vladike pozvao juče u podne kako bi se razrešio problem i donela odluka.\nKako saznajemo, patrijarhu je pre nekoliko dana arhiepiskop ohridski Jovan uputio pismo koje je potpisalo dvadsetak vladika. U tom pismu se ne imenuje vladika bački kao odgovoran za rušenje ugleda SPC i nastalu pometnju na međunarodnom nivou, ali se između ostalog kaže da je "jedan čovek bacio pod noge i Sabor, sabornost i patrijarha".\nOdlukom da SPC, koja ima ugled u pravoslavnom svetu, učestvuje na Saboru svih pravoslavnih crkava na Kritu ujedno je i sprečen još jedan u nizu pokušaja Ruske crkve da koristi Srpsku crkvu kao marionetu za potkusurivanje u pravoslavnom svetu.\nSveti i veliki Sabor pravoslavne crkve održaće se od 17 do 26 juna na Kritu. Suština okupljanja pravoslavnih patrijarha i episkopa ima za cilj da pravoslavni svet nastupa jedinstveno u stavovima, a ne da svaka pomesna pravoslavna crkva donosi odluke o bitnim pitanjima.\nRuska crkva međutim, želi da sačuva primat u pravoslavnom svetu i ne moskovskoj patrijaršiji ne odgovara da se o svemu odlučuje zajedno - Sabornošću. Takođe, ruska crkva je miniranjem svepravoslavnog Sabora prvo otkazivanjem učešća bugarske crkve, a potom I umalo Srpske crkve pokušala da uruši ugled carigradskog patrijarha Vartolomeja.\nSPC: Nije ni pretnja, ni ucena\nSPC se posle današnjeg sastanka oglasila saopštenjem u kome naglašava da "imajući svest o veličini i značaju Sabora na Kritu, naša crkva želi da u duhu crkvograditeljstva doprinese da i ovaj Sveti i Veliki Sabor ispuni kriterijume i meru istinskih Sabora iz istorije Pravoslavne crkve i opravda svoj naziv".\nSPC takođe dodaje da zahteva da problemi i pitanja ne samo Srpske Pravoslavne Crkve nego i onih najsvetijih Crkava koje su otkazale svoje učešće na Saboru, moraju biti razmatrani na ovom Saboru.\n- U tom cilju, Sveti i Veliki Sabor treba da traje dok se sva pitanja ne razmotre i on ne može biti talac unapred sročenih i oktroisanih pravilnika. Tek sa punim konsenzusom Sabor se može smatrati Svetim i Velikim Saborom - navode u SPC.\nSrpska Crkva međutim naglašava da ukoliko već prisutne crkve na Saboru odbiju da uzmu u razmatranje sva postavljena pitanja, probleme i nesuglasice, predstavnici SPC na Saboru biće, nažalost, prisiljeni da napuste zasedanje toga Sabora i da se na taj način pridruže crkvama koje su već odsutne.\n- Ovo nije nikakva pretnja ni ucena nego dosledno sprovođenje stava i odluka Svetog Arhijerejskog Sabora Srpske pravoslavne crkve održanog u maju mesecu 2016. godine - zaključuju u SPC.\n"NE NAPUŠTAJTE OGNJIŠTA" Patrijarh Irinej služio pred 3.000 vernika u Grblju


Konkurs za medije i organizacije civilnog društva koje se bave medijima - Dijalog.net\nNaslovna Civilno društvo Konkurs za medije i organizacije civilnog društva koje se bave medijima\nBeograd, 7. novembar 2019. – USAID-ov Projekat jačanja okruženja za održivost medija otvorio je novi poziv koji je namenjen medijima i organizacijama civilnog društva koje se bave medijima.\nPoziv je otvoren od 1. novembra 2019. do 30. septembra 2020. godine.\nPodrška je namenjena razvoju poslovnih modela i unapređenju poslovanja, kao i aktivnostima javnog zagovaranja za poboljšanje poslovnog okruženja i održivosti medija u Srbiji.\nZainteresovani mogu da apliciraju za:\nTehničku podršku za unapređenje rada medija i razvoj novih biznis ideja (razvoj strateških planova, organizovanje različitih treninga, obuka, mentorstava, IT podrška, pravna/finansijska/administrativna pomoć i slično).\nPomoć iz Fonda za brzu podršku (uključuje nabavku opreme, licenci, softvera, sredstva za validaciju biznis ideje, sprovođenje istraživanja tržišta, promotivne aktivnosti, kao i druge vidove jednokratne podrške manjeg obima).\nDirektan grant za razvoj novog poslovnog modela i/ili aktivnost javnog zagovaranja za poboljšanje poslovnog okruženja za rad medija.\nDetaljan opis uslova, vidova podrške i načina apliciranja nalazi se na sajtu IREX-a.\nPrethodno CINS najavio istraživanje problema u osnovnim školama\nSledeće Nova ekonomija: Otvorene prijave za besplatnu školu ekonomskog novinarstva\nTop Tags Civilno društvo mladi Društvo mediji Evropska komisija Evropska unija istraživanje OCD Srbija i Evropska unija konkurs ljudska prava lokalna samouprava evropske integracije vladavina prava Vlada Republike Srbije


Javna preduzeća pod kontrolom - Gradjevinarstvo.rs\nJavna preduzeća pod kontrolom\n01.10.2010. | RTS\nKreće kontrola trošenja sredstava u "Skloništima Srbije", "Elektromreži Srbije" i "Transnafti", zbog sumnje da nisu poštovali Zakon o javnim nabavkama, rekao za RTS državni revizor Radoslav Sretenović.\nDržavna revizorska institucija počinje kontrolu trošenja novca u tri javna preduzeća, "Skloništima Srbije", "Elektromreži Srbije" i "Transnafti" u Pančevu. Revizija će biti gotova do kraja godine, a rezulati objavljeni u januaru iduće godine.\n"Time se ispunjava i drugi uslov da Srbija dobije 200.000 evra pomoći od Evropske unije", rekao je za RTS državni revizor Radoslav Sretenović.\nSavet Državne revizorske institucije rukovodio se postojećim kapacitetima, brojem revizora, dinamikom izvršenja poslova, kao i veličinom ovih javnih preduzeća.\nSretenović je rekao da na osnovu informacija do kojih se došlo, postoji sumnja da ova tri javna preduzeća nisu poštovala Zakon o javnim nabavkama, ali da ne može da o tome govori unapred.\nUkoliko se utvrde neke nepravilnosti, Državna revizorska institucija je u obavezi da bez odlaganja podnese odgovarajuće prekršajne prijave i prijave za izvršenje krivičnog dela, rekao je Sretenović.\nOdgovarajući na pitanje da li podrška sportu od strane javnih preduzeća spada u nenamensko trošenje novca, Sretenović je precizirao da javna preduzeća mogu iz svoje ostvarene dobiti, po odluci Upravnog odbora, da finansiraju sport i sportske aktivnosti, što je u skladu sa Zakonom.\n"U protivnom, svako trošenje sredstava za sport, direktnim knjiženjem na troškovnoj strani, predstavlja nenamensko trošenje sredstava", rekao je državni revizor.\nŠto se tiče izveštaja o trošenju sredstava ministarstava, koji je trebalo da se pojavi u septembru, Sretenović je rekao da se DRI nalazi u fazi završetka nacrta izveštaja, koji će se revidiranim subjektima uručiti tokom sledeće nedelje.\n"Nigde nije zacrtano da to bude baš 30. septembar", istakao je Sretenović.\nKada budu uspostavljeni puni kapaciteti Državne revizorske institucije u sektoru za javna preduzeća, počeće i revizija velikih javnih preduzeća, kao što su "Elektroprivreda", "Železnice", "Jat", najavio je Sretenović.


Izetbegović: Spreman sam otići na svako mjesto stradanja Srba u BiH\nČlan Predsjedništva Bosne i Hercegovine iz reda bošnjačkog naroda, Bakir Izetbegović, izjavio je da je spreman da posjeti svako mjesto na teritoriji BiH gde su Srbi stradali tokom posljednjeg rata.\n"Početkom svog prvog mandata 2010. godine, u jednom intervjuu izrazio sam žaljenje za sve zločine koje je počinila Armija BiH prema Srbima. Izrazio sam sućut i uputio izvinjenje. Nakon te izjave, bio sam izložen snažnom medijskom pritisku u BiH. Takvu sućut upućujem ponovo i sprema sam otići na svako mjesto stradanja Srba u Bosni i Hercegovini", izjavio je Izetbegović za vikend-izdanje list beogradskog lista "Danas".\nUpitan kako komentariše slučaj Nasera Orića čije izručenje Srbija zahtijeva zbog zločina nad Srbima u Podrinju, Izetbegović je rekao da je činjenica da je tog ratnog komandanta Srebrenice oslobodio Međunarodni krivični sud za bivšu Jugoslaviju, a da su sve ostalo "tvrdnje koje treba provjeriti".\n"Svako je nevin dok se ne dokaže suprotno. Ako ima novih dokaza i svjedočenja, jedini nadležan sud koji ih treba uzeti u obzir, jeste sud BiH jer se radi o pretpostavci zločina koji su počinli u BiH bosanski građani nad bosanskim građanima. Za Srebreničane, Orić nije tek samo pojedinac, on je simbol njihovog otpora i patnje. Nakon svega što su Srebreničani iskusili od Srbije, uputiti zahtjev za izručenje komandanta odbrane Srebrenice u Beograd, i tamo mu suditi, nije bila nimalo mudra niti dobronamjerna odluka", istakao je Izetbegović.\n"Lično cijenim da Vučić nije inicirao ovu stvar sa Orićem i da je ovo hapšenje ugrozilo njegovu dobru namjeru da popravlja odnose. Vjerujem da u Srbiji i dalje ima onih koji ne misle kao Vučić kada su u pitanju odnosi Srba i Bošnjaka i koji nisu prijatelji njegove inicijative o pomirenju naroda", kazao je Izetbegović.\n"Rusija je prihvatila činjenicu da je u Srebrenici počinjen genocid. Rezolucija ne optužuje srpski narod ili državu za počinjeno zlo, ograničava se na osudu čina genocida. Mislim da je to prihvatljivo za Rusiju", kazao je član Predsjedništva BiH.\nPo njegovim rečima, rezolucija o Srebrenici može da "promjeni budućnost i da je učini sigurnijom za sve koji žive na Balkanu".


Dodik: Ako Tegeltija ne bude imenovan, sjednica će biti farsa – Klik Jajce\nMilorad Dodik (Foto: EPA-EFE)\nČlan Predsjedništva BiH Milorad Dodik izjavio je danas da predstojeća sjednica Predsjedništva BiH, ako ne bude završeno imenovanje Zorana Tegeltije za kandidata za predsjedavajućeg Savjeta ministara BiH, više neće biti saga, nego farsa.\nDodik je rekao novinarima u Stričićima da on “ne pravi nikakvu sagu”.\nOn je naveo da je nova sjednica Predsjedništva BiH zakazana zato što su prethodno, u skladu sa zakonom, izvršene provjere u Agenciji za istrage i zaštitu BiH (SIPA) i Centralnoj izbornoj komisiji u vezi sa Tegeltijom, gdje je rečeno da nema nikakvih smetnji da bude kandidovan za predsjedavajućeg Vijeća ministara.\nNa zahtjev člana Predsjedništva BiH iz reda srpskog naroda Milorada Dodika za utorak, 27. avgust, zakazana je vanredna sjednica ove institucije sa jednom tačkom dnevnog reda – imenovanje Zorana Tegeltije za predsjedavajućeg Vijeća ministara.\nCentralna izborna komisija (CIK) BiH je, postupajući po zahtjevu Predsjedništva BiH kao organa nadležnog za imenovanje predsjedavajućeg Vijeća ministara, utvrdila da Tegeltija ispunjava sve potrebne uslove za imenovanje propisane Izbornim zakonom.\nObjava Dodik: Ako Tegeltija ne bude imenovan, sjednica će biti farsa pojavila se prvi puta na Jajce Online.\nRelated Topics:AkobitibudećeDodikfarsafeaturedimenovanJajce OnlinesjednicaTegeltija\nPoznat identitet stradalih deminera, pokušali podići protivpješadijsku…\nSolak: Posao deminera i opasnost od mina često se potcjenjuju